title: Rekisteröity parisuhde

text: Suomessa vuosittaiset parisuhteitten rekisteröimisen määrät liikkuivat 350:n paikkeilla ennen tasa-arvoisen avioliittolain säätämistä. Esimerkiksi niitä rekisteröitiin 333 vuonna 2014. Tilastokeskuksen mukaan rekisteröidyissä parisuhteissa eli vuonna 2012 yli 4500 suomalaista.


title: Michel Verne

text: Michel Jean Pierre Verne (3. elokuuta 1861 – 5. maaliskuuta 1925) oli ranskalainen kirjailija. Hän oli Jules Vernen poika.


title: Michel Verne

text: Michel Verne meni naimisiin näyttelijän kanssa isänsä vastustuksesta huolimatta ja sai kaksi lasta. Myöhemmin isän ja pojan välit paranivat.


title: Ottokar I Přemysl

text: Ottokar Přemysl (n. 1155 – 15. joulukuuta 1230) oli Böömin kuningas 1198–1230. Hän oli kuningas Ladislaus II:n nuorempi poika Přemyslidien sukua. Hänen aikanaan Böömin kuninkuudesta tuli perinnöllinen.


title: Ottokar I Přemysl

text: Keisari Henrik VI tunnusti hänet Böömin hallitsijaksi 1192. Hänet kuitenkin syrjäytettiin pian hänen osallistuttuaan salaliittoon Saksan ruhtinaiden kanssa syrjäyttää Hohenstaufenit. Hyödyntäen Saksan sotaa Filip Svaabialaisen ja Welfin suvusta keisariksi valitun Otto IV:n välillä hän kuitenkin julisti itsensä uudelleen Böömin kuninkaaksi. Filip tunnusti arvonimen saadakseen tukea sotaan Ottoa vastaan.


title: Ottokar I Přemysl

text: Vuonna 1199 Ottokar hankkiutui eroon vaimostaan Meisenin Adelheidista ja nai Unkarin kuninkaan Bela III:n nuoren tyttären.


title: Ottokar I Přemysl

text: Vuonna 1200 kun Otto oli niskan päällä, Ottokar hylkäsi liitonsa Filipin kanssa ja julisti tukevansa Ottoa. Otto ja paavi Innocentius III tunnustivat hänet perinnölliseksi Böömin kuninkaaksi. Filip kuitenkin hyökkäsi Böömiin ja pakotti Ottokarin maksamaan sakkoa. Ottokar kääntyi taas Filipiä vastaan ja nuoren kuninkaan Fredrik II:n puolelle. Vuonna 1212 Fredrik antoi Ottokarille Sisilian kultaisen bullan, joka tunnusti Ottokarin ja perillisensä Böömin kuninkaiksi. Kuningas ei näin ollut enää keisarin nimitettävissä ja hänen täytyi osallistua vain lähellä Böömiä pidetyille valtiopäiville. Böömin kuninkaiden täytyi myös hankkia keisarille 300 ritaria henkivartijoiksi kun he menivät Roomaan paavin kruunattaviksi.


title: Ottokar I Přemysl

text: Vuonna 1226 Ottokar lähti sotaan Itävallan Fredrik II:sta vastaan, kun Fredrik pilasi naimakaupan, jolla Ottokarin tytär Agnes Böömiläinen olisi naitettu keisari Fredrik II:n pojalle Henrikille. Ottokar suunnitteli naittavansa tyttärensä myös Englannin Henrik III:lle, mutta keisari esti tämän, koska tiesi Henrikin vastustavan Hohenstaufeneita.


title: Lir

text: Lir oli irlantilaisessa mytologiassa meren jumala, ja jumalten heimon Tuatha Dé Danannin rohhkein mies. Hänen nimensä liittyy iirin sanaan "ler" – meri. Irlantilaisessa runoudessa sanonta "Lirin kentät" on meren aaltojen kenning. Hän oli Manannán mac Lirin isä ja Elathan poika. Lir on lähes Poseidonin kaltainen vetten hallitsija.


title: Lir

text: Walesissa meren jumalan nimi oli Llyr.


title: Taking Over

text: Taking Over on thrash metal -yhtye Overkillin toinen täyspitkä studioalbumi, joka julkaistiin vuonna 1987. Levyn musiikki on tyyliltään eeppisempää kuin debyyttialbumilla. Mahtipontisesta "In Union We Standistä" tehtiin yhtyeen ensimmäinen musiikkivideo. Overkill kiersi albumin julkaisun jälkeen Eurooppaa Helloweenin lämmittelybändinä.


title: Satava

text: Satava on saari ja kaupunginosa Turussa noin kuusi kilometriä keskustasta etelään. Saari sijaitsee Hirvensalon ja Kakskerran välissä ja sen asukasluku on 818 (2007). Satavassa on vakituisen asutuksen lisäksi runsaasti kesämökkejä sekä mm. Turun seurakuntayhtymän Heinänokan leirikeskus saaren länsikärjen Eerikvallassa. Saaren itäpäässä, Turusta Kakskertaan kulkevan tien varressa on Ekvallan yleinen uimaranta.


title: Satava

text: Satavan kaupunginosaan kuuluvat saaren lisäksi myös lähistöllä sijaitsevat saaret Kulho ja Järvistensaari.


title: Satava

text: Satava liitettiin osana Kakskerran kuntaa Turkuun vuonna 1968. Turun kaupunki on kaavoittamassa alueelle runsaasti lisää pientaloja.


title: Hannu Norjanen

text: Hannu-Markus Tapio Norjanen (s. 25. helmikuuta 1964 Mynämäki) on suomalainen kapellimestari ja kuoronjohtaja. Hän on toiminut Cantores Minores -poikakuoron johtajana vuodesta 2005. Samalla Norjanen toimii Cantores Minores -musiikkikoulun rehtorina sekä opettajana.


title: Hannu Norjanen

text: Norjanen lauloi itse Cantores Minores -kuorossa 1974–1980. Hän opiskeli pianon- ja urkujensoittoa Espoon musiikkiopistossa. Norjanen on valmistunut Sibelius-Akatemiasta urkuriksi (1990), kuoronjohtajaksi (1992) ja kapellimestariksi vuonna 1997 opettajinaan muun muassa Jorma Panula, Eri Klas, Leif Segerstam ja Atso Almila. Norjanen on opiskellut kuoronjohtoa myös Tukholman kuninkaallisessa musiikkikorkeakoulussa muun muassa Eric Ericsonin johdolla.


title: Hannu Norjanen

text: Norjanen on toiminut Amici Cantus -mieskuoron taiteellisena johtajana vuosina 1990–1997, Lappeenrannan kaupunginorkesterin johtajana vuosina 1998–2001, Suomen kansallisoopperan apulaiskapellimestarina vuodesta 1996, Tapiolan Kamarikuoron taiteellisena johtajana vuodesta 1998, Vaasan kaupunginorkesterin taiteellisena johtajana 1999–2006 ja Suomen Filharmonisen Kuoron taiteellisena johtajana 2003–2006. Lisäksi Norjanen on opettanut Sibelius-Akatemiassa.


title: Hannu Norjanen

text: Norjanen on johtanut myös monia oopperoita, kuten Mozartin "Taikahuilu", Donizettin "L’elisir d’amore", Puccinin "La Bohème" ja "Tosca" sekä Verdin "La traviata" ja "Falstaff".


title: Paul Niemisto

text: Paul Niemisto on amerikansuomalainen puhallinorkesterikapellimestari ja vaskisoittaja. Hän opettaa apulaisprofessorina Minnesotan osavaltion Northfieldin kaupungissa sijaitsevassa St. Olaf Collegessa.


title: Paul Niemisto

text: Niemisto on vieraillut Suomessa sekä vaskisoittajana ja opettajana vuodesta 1980 lähtien. Vuonna 1990 hän perusti USA:n Keskilännen pohjoisosista rekrytoidun Ameriikan Poijat (Boys of America) vaskiseitsikon, jonka usealla soittajalla on suomalaiset sukujuuret. Yhtyeestä on tullut tärkeä suomalaisen seitsikkoperinteen vaalija ja se on laatuaan ainoa Suomen rajojen ulkopuolella. AP on levyttänyt neljä albumillista suomalaista seitsikkomusiikkia "Finnish Brass In America","Finnish Brass In America II (Connections Finnish)","Finnish Brass in America III (and The Tango Queens)" sekä "Finnish Brass in America 4 (Immigrants)" ja kiertänyt Suomessa myös kolmasti, 1992, 1995 ja 2000.


title: Paul Niemisto

text: Niemisto sai 1999 Fulbright Senior Scholar -stipendin ja sen turvin hän tutki Suomen Sota-arkiston nuottimateriaaleja. Hänelle myönnettiin seuraavana vuonna Sotilasansioristi tunnustukseksi vuosikymmenien mittaisesta opetus- ja tutkimusrupeamastaan. Niemisto on julkaissut useita puhallinmusiikkiaiheisia tutkimuksia sekä Suomesta että Pohjois-Minnesotan suomalaisista siirtolaisista ja Minnesotan yliopistolle tehty väitöskirja käsitteli suomalaisia siirtolaispuhallinorkestereita.


title: Luettelo Böömin hallitsijoista

text: Tämä on luettelo Böömin hallitsijoista.


title: Luettelo Böömin hallitsijoista

text: Vuosiluvut ovat vuoteen 972 summittaisia.


title: Luettelo Böömin hallitsijoista

text: Nimi Venceslaus on , .


title: Suomen eOppimiskeskus

text: Suomen eOppimiskeskus ry on valtakunnallinen yhdistys, joka edistää verkko-opetuksen ja digitaalisten opetustoteutusten käyttöä, tutkimusta ja kehittämistyötä yrityksissä, oppilaitoksissa ja muissa organisaatioissa.


title: Suomen eOppimiskeskus

text: Yhdistyksen tavoitteena on luoda monimuotoisia toimintaedellytyksiä ja aktivoida jäseniä korkealaatuisten verkko-opetusratkaisujen kehittämiseen ja käyttöön. Yhdistys toimii verkko-opetusta toteuttavien, käyttävien ja kehittävien yhteisöjen ja henkilöiden yhteistyöfoorumina.


title: Suomen eOppimiskeskus

text: Yhdistys ei kilpaile alan muiden toimijoiden kanssa vaan pyrkii saamaan aikaan aitoa yhteistyötoimintaa, toimien samalla puolueettomana ja voittoa tavoittelemattomana e-osaamisen alan edistäjänä.


title: Suomen eOppimiskeskus

text: Suomen eOppimiskeskus ry tarjoaa jäsenilleen ajankohtaista tietoa e-oppimisen kehityksestä ja uusimmista suuntauksista sekä käyttökokemuksista alan parhaiden asiantuntijoiden voimin.


title: Suomen eOppimiskeskus

text: Suomessa yhdistys on verkostoitunut valtakunnalliseksi toimijaksi, jolla on alueellisia yhteistyökumppaneita ja kansainvälisiä kontakteja.


title: Suomen eOppimiskeskus

text: Suomalaisissa organisaatioissa eOppimiskeskus edistää tieto- ja viestintätekniikan monipuolista käyttöä asiakaspalvelussa, opetuksessa ja koulutuksessa, viestinnässä sekä työssä oppimisessa. Yksittäisille ihmisille eOppimiskeskus tarjoaa mahdollisuuden tutustua erilaisiin e-oppimisen muotoihin.


title: Suomen eOppimiskeskus

text: Suomen eOppimiskeskus julkaisee e-oppimisen alan jäsenlehteä, SeOppi-lehteä.


title: Suomen eOppimiskeskus

text: eEemeli-kilpailu on Suomen eOppimiskeskus ry:n vuosittain yhdessä yhteistyökumppaniensa kanssa järjestämä valtakunnallinen laatukilpailu, jossa etsitään parhaita digitaalisia oppimisratkaisuja. Kilpailuun voivat osallistua Suomessa toimivat yritykset sekä organisaatiot ml. yhdistykset ja oppilaitokset, jotka ovat tuottaneet oppimisen palvelun, toimintatavan tai tuotteen. Itse tuote voi olla globaali sovellus.


title: Suomen eOppimiskeskus

text: Kilpailun tavoitteena on kannustaa toimijoita luomaan ja kehittämään uusia e-oppimisratkaisuja sekä löytää uusia hyviä käytänteitä ja menestystarinoita. eEemeli-kilpailulla nostetaan esille digitaalisia oppimisratkaisuja sekä edistetään tuotteiden innovatiivisuutta ja laatua.


title: Suomen eOppimiskeskus

text:
Kilpailu on järjestetty vuodesta 2002 lähtien. Kilpailulla on vuosittain vaihtuva teema.
SeOppi on ainoa e-oppimisen alalla ilmestyvä kotimainen jäsenlehti. Lehteä julkaisee Suomen eOppimiskeskus ry. Lehti tarjoaa ajankohtaista ja syventävää tietoa e-oppimisen uusista ilmiöistä, tuotteista ja ratkaisuista sekä niiden hyödyntämisestä. SeOppi-lehti kokoaa alan ammattilaiset, yritykset, yhteisöt sekä toimijat ja johdattaa e-oppimisen tiedon äärelle.


title: Suomen eOppimiskeskus

text: SeOppi ilmestyi ensimmäisen kerran lokakuussa 2003. Lehti ilmestyy 2-3 kertaa vuodessa.


title: Georgi Jeržemski

text: Georgi Jeržemski on venäläinen kapellimestari ja pedagogi, Pjotr Gribanovin opettaja. Hän on kirjoittanut orkesterinjohtamisen psykologiasta kirjan "Psychological Paradoxes of Conducting".


title: Pjotr Gribanov

text: Pjotr Gribanov on venäläinen kapellimestari ja pedagogi, Georgi Jeržemskin oppilas. Vuonna 1988 hän voitti Grand Prix -palkinnon Venäjän kansallisessa kapellimestarikilpailussa. Hän on ollut vuosina 1999–2006 Pietarin konservatoriossa orkesterinjohtamisen lehtorina ja on toiminut siellä Mihailovski-teatterin kapellimestarina. Vuodesta 2006 hän on toiminut Karagandan sinfoniaorkesterin ylikapellimestarina Kazakstanissa.


title: Mihailovski-teatteri

text: Mihailovski-teatteri (), entinen "Musorgskin ooppera- ja balettiteatteri" tai "Pieni ooppera- ja balettiteatteri", on Pietarin toiseksi tunnetuin oopperatalo Mariinski-teatterin jälkeen. Teatterissa on kantaesitetty mm. Dmitri Šostakovitšin oopperat Nenä ja Mtsenskin kihlakunnan lady Macbeth sekä Sergei Prokofjevin Sota ja rauha. Teatterin kapellimestareina ovat toimineet mm. Kirill Kondrašin, Kurt Sanderling, Juri Temirkanov ja Pjotr Gribanov.


title: Mihailovski-teatteri

text: Marraskuussa 2011 Mihailovski-teatteri aiheutti pienen skandaalin Venäjän balettipiireissä nappaamalla henkilökuntaansa Moskovan Bolšoi-teatterin ykköstanssijat, Natalia Osipovan ja Ivan Vasiljevin.


title: Volkseigener Betrieb

text: Volkseigener Betrieb eli VEB ("kansan omistama laitos") on lyhenne, jota käytettiin Saksan demokraattisessa tasavallassa teollisuusyrityksistä. Se oli niiden juridinen muoto. Esimerkki VEB-yrityksistä oli VEB Automobilwerk Eisenach. Lyhenne liitettiin yrityksen varsinaiseen nimeen, ja sen puolesta piti kamppailla sosialistisen suunnitelmatalouden puitteissa suunnitelmien toteuttamiseksi vähintäänkin suunnitelmien mukaisesti. Vaikka niitä luonnehdittiin kansan omistamiksi, ne olivat valtion ja puoluejohdon alaisia, eikä niitä saanut myydä yksityisille. 1960-luvun lopulta alkaen niitä alettiin yhdistää kombinaateiksi.


title: Volkseigener Betrieb

text: Kun markkinatalous taas otettiin käyttöön Saksojen yhdistyessä, 8 000 VEB-yritystä ja kombinaattia yksityistettiin, ja samalla hävisi miljoonia työpaikkoja.


title: Venceslaus Pyhä

text: Venceslaus Pyhä (, , s. n. 907) oli Böömin ruhtinas 920-luvulla. Hänen isoisänsä Bořivoj I oli slaavien apostolien Pyhän Kyrilloksen ja Pyhän Metodioksen käännyttämä ja isänsä Vratislav I kasvatettu kristityksi, vaikka äitinsä Drahomíra olikin pakanaheimopäällikön tytär.


title: Venceslaus Pyhä

text: Venceslauksen isä kuoli hänen ollessaan lapsi ja hänet kasvatti kristitty isoäiti, pyhä Ludmila. Äidin kerrotaan vihoissaan kuristaneen pyhän Ludmilan. Venceslaus nousi ruhtinaaksi 18-vuotiaana ja karkotti äitinsä ja alkoi levittää kristinuskoa Böömiin. Hänestä tuli 929 myös Saksan Henrik Linnustajan alamainen.


title: Venceslaus Pyhä

text: Venceslaus kutsui pappeja Saksasta ja suosi latinalaista riittiä itäisen sijaan. Hän oli myös vannonut neitsyysvalan ja oli tunnettu hyveistään. Keisari Otto Suuri vahvisti hänen aatelisarvonsa.


title: Venceslaus Pyhä

text: Legendan mukaan Venceslauksen veli Boleslav murhasi hänet matkalla kirkkoon, luultavasti syyskuussa 929 tai 935. Ruumis paloiteltiin ja haudattiin murhapaikalle. Kolme vuotta myöhemmin Boleslav katui tekoaan ja siirsi pyhänjäännökset Pyhän Vituksen katedraaliin Prahaan. Reliikkien keräämispäivää muistellaan 27. kesäkuuta ja niiden translaatiopäivää 4. maaliskuuta. Venceslauksen murha- ja muistopäivä on 28. syyskuuta.


title: Venceslaus Pyhä

text: Tarinan mukaan Venceslaus uinuu Blaníkvuoren sisällä ritareineen ja on valmis puolustamaan maata vihollisten sitä uhatessa.


title: Venceslaus Pyhä

text: Euroopassa on olemassa alun perin saksankielinen mutta myös englanniksi käännetty joululaulu ""Hyvä kuningas Venceslaus"". Tätä laulavat kiertelevät lapsikuorot Englannissa jouluaattoiltana monien muiden laulujen ohella.


title: Matthew Broderick

text: Matthew Broderick (s. 21. maaliskuuta 1962) on yhdysvaltalainen näyttelijä. Hänen tunnetuimpia roolisuorituksiaan ovat olleet nimirooli elokuvassa "Vaihdetaan vapaalle, Ferris", Simban ääni "Leijonakuninkaan" englanninkielisessä versiossa, sotaelokuva "Glory" sekä komedia "Sähköputkimies".


title: Matthew Broderick

text: Jo ennen elokuvauraansa Broderick sai menestystä Broadway- ja off-Broadway-näytelmissä New Yorkissa, kuten Horton Footen "The Widow Claire", Harvey Fiersteinin "Torch Song Trilogy" sekä Neil Simonin omaelämäkerrallinen "Brighton Beach Memoirs", josta Broderick sai ensimmäisen Tony-palkintonsa jo 21-vuotiaana. Toinen Tony tuli vuonna 1995 musikaalista "How to Succeed in Business Without Really Trying".


title: Matthew Broderick

text: Broderick syntyi äitinsä puolelta juutalaiseen perheeseen. Hän on naimisissa näyttelijä Sarah Jessica Parkerin kanssa, ja heillä on kolme lasta.


title: Matthew Broderick

text: Vuonna 1987 Matthew Broderick ja kyydissään ollut Jennifer Grey törmäsivät Pohjois-Irlannissa autollaan toiseen autoon, jossa olleet äiti ja tytär saivat surmansa. Broderick sai tapauksesta vain 175 dollarin sakon, mitä uhrien omaiset pitivät pöyristyttävänä.


title: Brabham

text: Motor Racing Developments Ltd., paremmin tunnettu nimellä Brabham, oli kilpa-auto- ja Formula 1 -talli.


title: Brabham

text: Brabhamin perusti vuonna 1960 kaksi australialaista: kilpa-ajaja sekä F1-maailmanmestari Jack Brabham ja suunnittelija Ron Tauranac. Talli voitti neljä henkilökohtaista ja kaksi valmistajien mestaruutta 30-vuotisen historiansa aikana. Jack Brabhamin vuoden 1966 F1-mestaruus on yhä ainoa mestaruus, jonka on voittanut kuljettaja, jonka talli on kantanut kyseisen henkilön nimeä. Jack Brabham voitti tuon mestaruutensa 40-vuotiaana. Talli perustettiin Iso-Britanniassa ja se ajoi Iso-Britannian lisenssillä, vaikka sen henkilökunta oli lähes täysin australialainen ja uusiseelantilainen.


title: Brabham

text: Brabham valmisti kilpa-autoja yli 500 kappaletta vuoteen 1970 mennessä. Brabhamin autot voittivat F1-mestaruuksien lisäksi mestaruuden Formula 2:ssa ja Formula 3:ssa. 1970- ja 1980-luvulla Bernie Ecclestonen omistuksessa talli toi Formula 1:een uusia keksintöjä kuten hiilikuitujarrut. 1980-luvulla tallin kuljettaja Nelson Piquet voitti kaksi mestaruutta. Jälkimmäinen mestaruus voitettiin ensimmäistä kertaa turboahdetulla moottorilla.


title: Frans Rasmussen

text: Frans Rasmussen (s. 1944 Aalborg Tanska) on tanskalainen kapellimestari ja pedagogi. Hän toimi Tanskan kuninkaallisen musiikkikorkeakoulun orkesterinjohdon professorina syksyyn 2005 asti. Hän oli EBUn vuoden 1986 kapellimestariehdokas. Vuodesta 1988 hän on ollut tiiviissä yhteistyössä säveltäjä György Ligetin kanssa.


title: Kalervo Kulmala

text: Kalervo Olavi Kulmala (s. 1. joulukuuta 1947 Helsinki) on suomalainen käyrätorvitaiteilija ja kapellimestari. Hän oli Sibelius-Akatemiassa puhallinmusiikin lehtorina ja opetti puhallinorkesterinjohtoa.


title: Kalervo Kulmala

text: Kulmala on toiminut myös Puolustusvoimien sotilaskapellimestarikurssin puhallinorkesterinjohdon pääkouluttajana ja opettajana sekä Suomessa että muissa maissa. Hän on soittanut soolokäyrätorvea Radion sinfoniaorkesterissa ja toiminut kapellimestarina Kouvolan ja Vaasan kaupunginorkesterissa. Kulmala toimii Viron valtiollisen sinfoniaorkesterin soolokäyrätorvensoittajana ja käyrätorvensoiton professorina Viron musiikkiakatemiassa, EMTA-ssa, dosenttina Gustav-Mahler-nuoriso-orkesterissa vuodesta 1996 ja Simón Bolívar orkesterissa Venezuelassa vuosina 2000-2007 ja uudestaan vuodesta 2018.


title: Pertti Pekkanen

text: Pertti Väinö Juhani Pekkanen (s. 17. lokakuuta 1944) on suomalainen kapellimestari. Hän on toiminut myös Sibelius-Akatemian orkesterinjohdon professorina.


title: Pertti Pekkanen

text: Pekkanen valmistui Sibelius-Akatemiasta 1972. Hän joutui ensimmäisen kerran Helsingin kaupunginorkesterin kapellimestariksi vuonna 1973, kun pääkapellimestari sairastui. Pekkanen toimikin seuraavat pari vuotta Helsingin kaupunginorkesterin apulaiskapellimestarina. Vuodet 1975–1987 Pekkanen oli Turun kaupunginorkesterin taiteellinen johtaja.


title: Pertti Pekkanen

text: Suomen kansallisoopperassa Pekkanen on esiintynyt vuodesta 1985. Hän on johtanut mm. "Carmenin" ja "Pohjalaisia". Lisäksi Pekkanen on johtanut oopperoita Tampereen Oopperassa ja Savonlinnan Oopperajuhlilla.


title: Pertti Pekkanen

text: Pekkanen on levyttänyt useiden suomalaisten orkestereiden kanssa. Einar Englundin 1. ja 2. sinfoniat käsittänyt albumi valittiin Vuoden levyksi. . Karita Mattilan kanssa levytetty joululevy myi platinaa vuonna 2003 .


title: Matias Corvinus

text: Matias Corvinus (, s. 24. helmikuuta 1443 – k. 6. huhtikuuta 1490) oli Unkarin kuningas eli Matias I vuosina 1458–1490. Matias oli mainetta saavuttaneen sotapäällikkö János Hunyadin poika ja nousi Unkarin ensimmäiseksi unkarilaissyntyiseksi kuninkaaksi sitten Árpádien hallitsijasuvun sammumisen. Hallitsijana Matias saavutti suuren jälkimaineen puolustaen maataan ulkopuolisia uhkia vastaan ja rajoittaen perinteisesti valtaa pidelleiden paronien ja magnaattien valtaa. Hänen kaudellaan toteutettiin myös monia hallinnollisia ja taloudellisia uudistuksia, minkä lisäksi Budasta muodostui merkittävä taiteiden ja oppineisuuden keskus. Matiaksen jälkimaineeseen on toisaalta vaikuttanut hänen kuolemaansa seurannut Unkarin alennustila, joka teki tyhjäksi Matiaksen uudistukset ja visiot.


title: Matias Corvinus

text: Matias eli unkarilaisittain Mátyás syntyi Cluj-Napocassa nykyisessä Romaniassa 24. helmikuuta 1443. Hänen isänsä János Hunyadi oli mainetta saavuttanut unkarilainen sotapäällikkö, ja Matias oli isänsä kahdesta pojasta nuorempi. János Hunyadi oli tullut tunnetuksi etenkin sodissa Osmanien valtakuntaa vastaan, mutta hän kuoli ruttoon vuonna 1456 otettuaan yhden huomattavimmistaan voitoista Belgradin piirityksessä. Jánoksen kuoltua hänen poliittiset vastustajansa ja etenkin Cillein suku alkoivat toimia Hunyadeja vastaan. Ulrich Cillei yritti ottaa haltuunsa Matiaksen isoveljen Lázlo Hunyadin omistaman Nándorfehérvárin linnan. Tuloksena oli kahakka Hunaydien kannattajien kanssa, ja Ulrich sai surmansa. Kahakan jälkeen kuningas Lázló V antoi mestauttaa Lázlon ja Matias vangittiin. Etenkin alempi aateli suosi Hunyadeita, ja kuninkaan toiminta oli johtaa kapinaan Unkarissa. Kuningas pakeni vangitun Matiaksen kanssa Prahaan, jossa Lázló V kuoli vuonna 1457. Edellisen kuninkaan kuoltua uusia ehdokkaita kuninkaaksi oli useita. Unkarilaiset magnaatit kannattivat Puolan kuningas Kasimir IV:tä, Saksin herttua Wilhelmiä, keisari Fredrik III:ta sekä joitakin unkarilaisia magnaatteja. Alempi aatelisto halusi kuitenkin Unkarille unkarilaisen kuninkaan, ja Matiasta kannatettiin hänen kuuluisan isänsä ja veljensä kohtalon takia. Valtiopäivien vielä valitessa kuningasta vuonna 1458 tuhannet aateliset kokoontuivat Tonavan jäälle, jolla Matias huudettiin kuninkaaksi.


title: Matias Corvinus

text: Valtaistuimelle vuonna 1458 noussut Matias otti nimekseen Corvinus eli korppi sukunsa vaakunan mukaan. Matias oli Unkarin kuninkaista ensimmäinen, joka oli noussut asemaansa aatelistosta hallitsijasuvun ulkopuolelta. Hän oli myös Unkarin ensimmäinen unkarilaissyntyinen kuningas sitten Árpádien hallitsijasuvun sammumisen. Alaikäisellä kuninkaalla oli aluksi holhoojahallitus, joka teki suunnitelmia esimerkiksi naimakaupoista Böömin Podierbrad-hallitsijasuvun kanssa. Tultuaan täysi-ikäiseksi hän kuitenkin siirsi holhoojansa syrjään ja torjui ajatuksen naimakaupoista. Neuvonantajakseen Matias otti aiemmin opettajanaan toimineen humanististen aatteiden kannattajan János Vitézin, joka nimitettiin Esztergomin arkkipiispaksi ja kansleriksi. Virkamiehiksi otettiin tyypillisten magnaattisukujen jäsenten lisäksi alemman aatelin ja jopa porvariston jäseniä, jotka olivat näin riippuvaisia asemassaan kuninkaasta ja noudattivat tämän tahtoa. Vitézin neuvojen mukaisesti Matias alkoi myös kasvattaa kuninkaan valtaa Unkarin paroneihin nähden.


title: Matias Corvinus

text: Kuninkaan toiminta herätti luonnollisesti myös vastustusta. Osa unkarilaisista alkoi tukea keisari Fredrik III:ta vastakuninkaana, ja kruununperimyksestä syttyi sota. Paavi Pius II välitti lopulta vuonna 1463 solmitun rauhan, jonka mukaan Matias tunnustettiin Unkarin kuninkaaksi mutta perimysoikeus siirtyisi keisarin Habsburgien suvulle, jos Matias ei saisi omia perillisiä. Matias sai lunnaita vastaan myös takaisin Unkarin Pyhän Tapanin kruunun, jota hän käytti kruunajaisissaan vuonna 1464. Rauha keisarin kanssa merkitsi kuninkaalle tämän vallan vakiintumista Unkarissa.


title: Matias Corvinus

text: Unkari kävi Matiaksen valtakaudella useita sotia. Hän jatkoi esimerkiksi isänsä sotia Osmanien valtakuntaa vastaan. Paavi Pius II oli valmistellut ristiretkeä turkkialisia vastaan, mutta näiden suunnitelmien rauettua Unkari oli sodassa yksin. Sodassa saavutettiin kuitenkin voittoja tästä huolimatta. Strategisesti tärkeä Jaican linna valloitettiin ja osa Bosniaa liitettiin Unkariin. Pál Kinizsin saavutettua huomattavan voiton Kenyérmezőn taistelussa Transilvaniassa vuonna 1479 Moldavia ja Valakia uudistivat uskollisuudenvalansa Unkarin kuninkaalle. Enempiin voittoihin Unkarin voimavarat eivät riittäneet,vaan Matias kääntyi puolustuskannalle. Adrianmereltä Szatmáriin saakka rakennettiin kaksinkertainen linnoitusten ketju, joka riitti pysäyttämään turkkilaisten etenemisen Eurooppaan seuraavan puolen vuosisadan ajaksi. Raja-alueella tehtiin jatkuvia ryöstö- ja hävitysretkiä puolin ja toisin, mutta turkkilaisten huomio kääntyi Vähään Aasiaan ja Krimille.


title: Matias Corvinus

text: Matias kävi sotia myös lännessä, jossa hän tavoitteli Böömiä, Itävallan perintömaita ja jopa Saksan keisarin kruunua. Unkarilla oli tälläkin suunnalla vastustajansa, ja yritettyään vallata Böömin hän ajautui sotaan keisaria ja Puolan Jagelloja vastaan. Vuonna 1478 solmitussa Olmützin rauhassa Määri, Sleesia ja Lausitz liitettiin Unkariin kuninkaan elinajaksi, mutta Jagellonian hallitseman Böömin valtaaminen ei onnistunut. Jonkin verran menestystä saavutettiin myös keisaria vastaan. Wien vallattiin vuonna 1485, ja unkarilaiset hallitsivat paria vuotta myöhemmin koko Ala-Itävaltaa.


title: Matias Corvinus

text: Matias oli luonut sotiaan varten liittolaiset mukaan lukien yli 100 000 miehen armeijan, joka koostui kurinalaisista ja hyvin koulutetuista palkkasotureista. Armeijan ylläpito oli kuitenkin erittäin kallista. Unkari sai jonkin verran taloudellista tukea Venetsialta ja paavilta, mutta rahoituksen turvaamiseksi unkarilaisten talonpoikien verotusta kiristettiin äärimmilleen. Verotuksen kiristämisen ohella tehtiin verotukseen ja talouteen liittyviä uudistuksia. Taloudellisia muutoksia vastustettiin, ja kapinat uhkasivat ajoittain hallinnon ohella jopa kuninkaan valtaistuinta. Talousuudistusten lisäksi uudistettiin lainsäädäntöä ja tuomioistuimia. Mahtimiesten valtaa rajattiin ja korruptiota pyrittiin kitkemään hallinnosta. Hallinnolliset tehtävät päätyivät usein Italiassa humanistisen koulutuksen saaneille ammattivirkamiehille siinä, missä vastaavat tehtävät oli aiemmin annettu usein paroneille ja prelaateille. Renessanssin kulttuuri kukoisti myös tieteitä ja taiteita tukeneen Matiaksen hovissa. Kuninkaalla ei ollut kuitenkaan varaa luopua kokonaan magnaateista, jotka eivät koskaan siirtyneet täysin kuninkaan puolelle. Heidän kannatuksensa takaamiseksi magnaateille jaettiin maaomaisuuksia ja piispanvirkoja.


title: Matias Corvinus

text: Matias kuoli Wienissä 6. huhtikuuta 1490. Hän sai jälkimaineen rakastettuna hallitsijana, joka turvasi kansan herrojen mielivaltaa vastaan. Myös Unkarin ulkoinen mahti oli hänen kaudellaan suurimmillaan, ja Matiasta on pidetty Unkarin viimeisenä kansallisena kuninkaana. Maata painoi suuri verotaakka, mutta toisaalta Unkari oli säästynyt ulkoisten uhkien hävitykseltä. Matiaksen maineeseen suurena hallitsijana vaikutti myös hänen kuolemansa jälkeinen alennustilan kausi Unkarissa. Matias oli toivonut seuraajakseen poikaansa János Corvinusta, mutta kruunua tavoittelivat myös Habsburgien keisari Fredrik III:n poika Maksimilian ja Jagellonien Böömin kuningas Vladislav. Magnaatit saivat nyt valittua helposti ohjailtavana pitämänsä Vladislauksen kuninkaan seuraajaksi valtiopäivillä. Matiaksen perustama vahvaan kuninkaanvaltaan perustunut järjestelmä romahti, kuten romahti Matiaksen visioima suuri Keski-Euroopan liittouma turkkilaisia vastaan.


title: Supernatural

text: Supernatural on yhdysvaltalainen kauhudraamasarja, jonka on luonut Eric Kripke. Sen ensimmäinen kausi esitettiin The WB -kanavalla vuosina 2005–2006. Vuodesta 2006 lähtien sarjaa on esitetty The CW -verkossa. Sarja seuraa veljesten Sam (Jared Padalecki) ja Dean Winchester (Jensen Ackles) matkaa, kun he metsästävät demoneja ja muita yliluonnollisia olentoja. He kokevat myös taisteluja enkelien kanssa, mutta saavat usein apua enkeliltä nimeltään Castiel, jolle Dean myöhemmin keksii nimen Cas.


title: Supernatural

text: Sarjaa kuvataan Vancouverissa, Kanadassa. Eric Kripken mukaan hän suunnitteli sarjan kestävän ainoastaan kolmen tuotantokauden verran, mutta päätti kuitenkin jatkaa sarjaa. Viidennen kauden jälkeen Kripke luopui showrunnerin roolista työskennelläkseen muiden sarjojen parissa. Pyörittäjänä jatkoi Sera Gamble. Kripke pysyi kuitenkin kuudennella kaudella vastaavana tuottajana ja seitsemännellä kaudella vastaavana konsulttina. Kahdeksannella kaudella pyörittäjänä aloitti Jeremy Carver.


title: Supernatural

text: The CW tilasi sarjalle 13. tuotantokauden tammikuussa 2017. Suomessa Sub alkoi esittää yhdeksättä tuotantokautta 20. syyskuuta 2015. Sarjasta on myös julkaistu Blu-ray- ja DVD-versiot tuotantokausittain.


title: Supernatural

text: "Supernaturalin" luoja Eric Kripke kehitteli sarjan ideaa lähes kymmenen vuoden ajan ollessaan itse kiinnostunut urbaanilegendoista. Vaikka Kripke olikin visioinut "Supernaturalin" elokuvana, hän vietti muutaman vuoden tarjoten sarjan ideaa eri kanaville. Hänen onnekseen kysyntä niin sanotuille mytologisille sarjoille kasvoi, kun "Lostia" alettiin esittää vuonna 2004. Konsepti kävi läpi useita vaiheita ennen kuin sarjaa alettiin tuottaa. Kripke halusi sarjan sijoittuvan "tien päälle" tuntien sen olevan "paras keino kertoa tarinat, koska se on puhdas, koruton ja ainutlaatuisesti amerikkalainen... Näitä tarinoita esiintyy pikkukaupungeissa ympäri maata ja on järkevää vain ajaa sisään ja ulos näihin tarinoihin." Koska Kripke oli aikaisemminkin tehnyt yhteistyötä The WB:n kanssa, hänelle tarjottiin mahdollisuutta tarjota kanavalle ohjelmaa. Kripke käytti sen "Supernaturalin" markkinointiin. Kanava ei kuitenkaan pitänyt Kripken alkuperäisestä ideasta, jossa kaksi uutisreportteria matkaa ympäri maata jahdaten demoneita, joten Kripke päätti nopeasti korvata reportterit veljeksillä. Kripke päätti veljesten olevan kotoisin Kansasin Lawrencesta, jonka läheiselle Stull Cemeteryn hautausmaalle sijoittuu useita paikallisia urbaanilegendoita.


title: Supernatural

text: Päähenkilöiden nimiksi Kripke päätti valita Sal ja Dean, kuten Jack Kerouacin romaanissa "Matkalla". Hän kuitenkin vaihtoi Salin myöhemmin Samiksi. Veljesten sukunimen piti alun perin olla Harrison näyttelijä Harrison Fordin kunniaksi. Kansasissa kuitenkin asui eräs Sam Harrison, joten sukunimi jouduttiin vaihtamaan. Tunnetusta Winchesterin kummitustalosta kiinnostunut Kripke valitsi Winchesterin lopulliseksi sukunimeksi.


title: Supernatural

text: Sarja keskittyy pääasiassa Winchesterin veljeksiin, Samiin (Jared Padalecki) ja Deaniin (Jensen Ackles), jotka matkustavat ympäri maata jahdaten kaikkea yliluonnollista. Padaleckin kiinnostus kauhusarjoihin, kuten "Salaiset kansiot" ja "Twilight Zone", saivat hänet kiinnostumaan Samin roolista. Padaleckilla oli myös aikaisempaa kokemusta tuottajien McGn ja David Nutterin kanssa työskentelystä, joista aikaisempi vakuutti Padaleckin koe-esiintymään sarjaa varten. Alun perin Nutter pyysi Acklesia koe-esiintymään Samin rooliin, mutta luettuaan käsikirjoituksen Ackles samaistui enemmän Deanin rooliin. Koe-esiintymisen aikaan Ackles esitti jo yhtä "Smallvillen" päähenkilöistä ja hänen saatua Deanin osan hänen roolinsa "Smallvillessa" jouduttiin päättämään.


title: Supernatural

text: Koska sarjassa ei ole montaa päähenkilöä, sarjaan sisältyy useita sivuosia. Jeffrey Dean Morgan esittää John Winchesteriä, Samin ja Deanin isää. Pilottijaksossa esiintymisensä jälkeen John-hahmo palaa sarjaan vasta ensimmäisen kauden puolivälissä ja pysyy sarjan sivuhenkilönä aina kuoleemansa saakka, toisen kauden ensimmäiseen jaksoon, vaikka hahmon henki palaakin kummittelemaan pojilleen vielä kauden päätösjaksossa. Käsikirjoittaja John Shibanin mukaan Johnin kuolema päätettiin jo sarjan alussa. Käsikirjoittajien mielestä veljeksien ja isän toisistaan erottaminen "jakaisi sarjan." Shiban sanoo: "...pojat etsivät isäänsä, viikon hirviötä, mitä ikinä tielle kantautuikin. Siitä tuli vaikeaa, koska esiin heräsi kysymys 'Mitä isä tekee? Tekeekö hän kiinnostavimpia asioita kuin poikansa, vai mitä?'" Morgan ei aluksi ollut innostunut sarjaan palaamisesta sen toisella tuotantokaudella saadessaan uuden roolin sarjassa "Greyn anatomia". Hahmon tulevaisuuden esiintymisistä ei ole varmuutta Morganin kiireisen aikataulun vuoksi.


title: Supernatural

text: Ensimmäisellä kaudella esitellään myös Azazel-niminen demoni sekä tämän nimetön tytär. Azazel esiintyy ensimmäisellä kaudella vain siluetteina tai varjoina ja ottaa fyysisen olomuodon vain hallitessaan John Winchesterin ruumista. Azazelin tytär käyttää ruumiinaan Meg Masters -nimistä tyttöä (Nicki Aycox). Toisella tuotantokaudella Azazelina esiintyy Frederic Lehne, jonka alun perin oli tarkoitus vierailla vain yhdessa jaksossa. Lehne kuitenkin teki vaikutuksen sarjan ohjaajiin, joten tätä pyydettiin palaamaan kauden kaksiosaiseen päätösjaksoon. Hahmon kuoleman jälkeen Azazel esiintyy neljännellä kaudella aikamatkustusjaksossa ”In the Beginning” (Christopher B. MacCabe ja Mitch Pileggi) sekä takaumassa kauden päätösjaksossa (Rob LaBelle). Azazelin tyttären poistuttua Meg Mastersin ruumiista kauden lopussa sekä demoni että itse Meg Masters jatkavat sarjassa, mutta nyt erillisinä hahmoina. Demoni palaa toisen kauden yhteen jaksoon ottaen Samin ruumiin hetkeksi haltuunsa sekä viidennellä kaudella (Rachel Miner). Miner esittää demonia myös seitsemännellä ja kahdeksannella kaudella. Aycox esiintyy Meg Mastersin vihaisena henkenä yhdessä jaksossa neljännellä kaudella.


title: Supernatural

text: Sarjan käsikirjoittajat halusivat täsmentää ”metsästäjien” konseptia, jolloin sarjaan ilmestyi useita uusia hahmoja. Näyttelijä Jim Beaver esiintyy ensimmäisen kerran ensimmäisen kauden jaksossa Winchesterien vanhana perheystävänä Bobby Singerinä. Samin ja Deanin isän kuoleman jälkeen Bobby toimii ikään kuin veljesten sijaisisänä ja hahmo pysyy sarjan sivuosassa seuraavien tuotantokausien ajan. Muita metsästäjiä esitellään toisella tuotantokaudella metsästäjien täyttämän Harvellen majatalon esittelyn yhteydessä. Majatalon omistaa Ellen Harvelle (Samantha Ferris), jonka edesmenneyt aviomies oli John Winchesterin ystävä. Majatalon muuta henkilökuntaa on muun muassa äitinsä kanssa työskentelevä Jo Harvelle (Alona Tal) sekä Ash (Chad Lindberg), joka käyttää laajaa tietokonetuntemustaan yliluonnollisten ilmiöiden havainnoimisiin. Tal kirjoitettiin lopulta ulos sarjasta tämän vaikuttaessa aivan Samin ja Deanin ”14-vuotiaalta pikkusiskolta.” Myös Ash kirjoitettiin pois sarjasta toisen kauden päätösjaksossa majatalon tuhouduttua. Ellenin piti palata sarjaan kolmannella kaudella, mutta kirjoittajien lakon vuoksi jakso peruuttiin. Käsikirjoittajien piti sisällyttää Ellen myös kolmannen kauden päätösjaksoon, mutta Ferris kieltäytyi paluusta. Viidennellä kaudella kuitenkin sekä Jo että Ellen palasivat sarjaan muutaman jakson ajaksi.


title: Supernatural

text: Kolmannella kaudella käsikirjoittajat päättivät esitellä Ruby-nimisen demonin, joka oli eläessään ollut noita ja väittää olevansa Winchesterien kanssa samalla puolella. The CW kuitenkin pyysi, että Rubyn lisäksi sarjaan lisättäisiin toinenkin naishahmo, joten käsikirjoittajat kirjoittivat Bela Talbotin, itsekeskeisen varkaan, joka myy rikkaille asiakkailleen esineitä, joilla on yliluonnollisia kykyjä. Katie Cassidy ja Lauren Cohan valittiin näyttelemään Rubya ja Belaa, vaikka he alun perin koe-esiintyivätkin toistensa rooleihin. Näyttelijät listataan päärooleihin jaksojen alussa. Kolmannen kauden lopussa Bela kirjoitettiin ulos sarjasta katsojien reagoidessa hahmoon negatiivisesti ja Cassidy korvattiin taloudellisista syistä. Neljännellä kaudella Rubyn näyttelijäksi valittiin Genevieve Cortese,joka esitti hahmoa aina tämän kuolemaan saakka, neljännen tuotantokauden loppuun. Cortese esitti myös itseään sarjan kuudennen kauden jaksossa ”The French Mistake.”


title: Supernatural

text: Sarjan käsikirjoittajat halusivat tuoda sarjaan enemmän kristillistä mytologiaa ja kirjoittivat Castielin hahmon. Kripken halutessa pitää enkelien esittelyn salassa hahmoa kuvailtiin demoniksi koe-esiintymisten aikana. Misha Collins valittiin näyttelemään Castiel-enkeliä. Ensiesiintymisessään neljännen kauden avausjaksossa Castiel nostaa Deanin Helvetistä tämän kolmannella kaudella kokeman kuoleman jälkeen ja tulee täten Winchesterien avuksi. Hahmon piti alun perin esiintyä vain kuuden jakson mittaisessa tarinakaaressa, mutta hahmon saaman palautteen vuoksi Castielin roolia laajennettiin. Collins ylennettiin sarjan vakiokasvoksi viidennellä kaudella.


title: Supernatural

text: Castielin mukana sarjassa esiteltiin muitakin enkelillisiä hahmoja: Robert Wisdomin esittämä "sotaisa" ja "ahdasmielinen" Uriel, joka kannattaa salaa Luciferia, Julie McNivenin esittämä Anna Milton sekä Kurt Fullerin esittämä Zachariah, joka toivoo Maailmanloppua tuodakseen Paratiisin Maan päälle. Vaikka Wisdomin hahmo tapetaan, McNiven ja Fuller jatkoivat rooleissaan viidennellä kaudella yhdessä Mark Pellegrinon esittämän Luciferin kanssa. Pellegrino oli aikaisemmin ollut varalla Castielin rooliin, jonka jälkeen tälle tarjottiin roolia Luciferina. Myöhemmin myös Fullerin ja McNivenin hahmot kirjoitettiin ulos sarjasta yhdessä Ellen ja Jo Harvellen kanssa.


title: Supernatural

text: Koska sarja keskittyy pääasiassa Winchesterin veljeksiin, käsikirjoittajat tajusivat katsojien tietävän, etteivät hahmot ole vaarassa joutua lopullisesti tapetuiksi. Korjatakseen tämän käsikirjoittajat kirjoittavat jaksoihin usein vierailevia hahmoja lisätäkseen jännitystä. Katsojat tykkäsivät Castiel hahmosta niin paljon, että käsikirjoittajat eivät lopullisesti voineet tappaa Castielia pois sarjasta ja Misha Collins (Castielin näyttelijä) nimitettiin yhdeksi merkittävimmistä sarjan näyttelijöistä.


title: Supernatural

text: Ensimmäinen kausi koostuu 22 jaksosta, jotka esitettiin Yhdysvalloissa 13. syyskuuta 2005 - 4. toukokuuta 2006 ja Suomessa 28. elokuuta 2006 - 15. tammikuuta 2007.


title: Supernatural

text: Veljekset Sam ja Dean Winchester yhdistävät voimansa löytääkseen kadonneen isänsä John Winchesterin. Ilmeisesti metsästysretkellä kadonnut John ei kuitenkaan ole mikään tavallinen rivikansalainen; elämäntyönään hän metsästää yliluonnollisia olentoja, kuten kummituksia, vampyyrejä sekä demoneita ja on kouluttanut poikansakin samaa tehtävää varten. Matkan varrella Sam ja Dean pelastavat viattomien ihmisten henkiä, taistelevat yliluonnollisia olentoja vastaan sekä keräävät vihjeitä isänsä mahdollista olinpaikkaa koskien. Kauden edetessä Samille ilmaantuu salaperäisiä psyykkisiä kykyjä sekä näkyjä tulevaisuudesta, jotka vievät sarjan juonta eteenpäin. Lopulta he löytävät isänsä, ja heille selviää, että Samin ja Deanin äidin vuosia aiemmin tappannut henkilöitymä on keltasilmäinen demoni, jonka kukistaminen luonnistuu vain Samuel Coltin luomalla legendaarisella aseella. Loppujen lopuksi he eivät saa tapettua demonia.


title: Supernatural

text: Toinen tuotantokausi koostuu 22 jaksosta, jotka esitettiin yhdysvalloissa 28. syyskuuta 2006 – 17. toukokuuta 2007 ja Suomessa 22. tammikuuta 2007 – 11. kesäkuuta 2007.


title: Supernatural

text: Kausi seuraa Samia ja Deania kaksikon yrittäessä käsitellä isänsä kuolemaa ja heidä matkaansa, kun he etsivät merkkejä keltasilmäisen demonin olinpaikasta uusien tuttavuuksiensa, Ellenin, Jon ja Ashin kanssa. Osa demonin suurta suunnitelmaa paljastuu lopulta tämän kootessa yhteen Sam ja muut hänen kaltaisensa, mikä johtaa Samin kuolemaan. Dean tekee sopimuksen risteyksen demonin kanssa saadakseen Samin takaisin elävien kirjoihin. Sopimus kuitenkin maksaa Deanin sielun, jonka demoni tulee noutamaan tasan vuoden päästä. Viimeisessä kohtaamisessa Dean tappaa keltasilmäisen demonin, ja Helvetin portit aukeavat vapauttaen useita demoneja.


title: Supernatural

text: Kolmas tuotantokausi koostuu 16 jaksosta, jotka esitettiin Yhdysvalloissa 4. lokakuuta 2007 – 15. toukokuuta 2008 ja Suomessa 23. huhtikuuta 2009 – 6. elokuuta 2009. Alun perin kauden piti 22-jaksoinen, mutta sarjan tuotanto keskeytettiin väliaikaisesti 5. joulukuuta 2007 käsikirjoittajien lakon vuoksi.


title: Supernatural

text: Kausi keskittyy pääasiassa Samin yrityksiin pelastaa Dean tämän sopimuksesta ja Helvetin porteista vapautuneiden demoneiden jäljitykseen. Matkalla veljekset tapaavat Ruby-nimisen demonin, joka kiinnostuu Samista ja väittää tietävänsä keinon pelastaa Dean. He tapaavat myös Bela Talbot -nimisen yliluonnollisten esineiden kaupittelijan, jonka kanssa Sam ja Dean joutuvat alituisesti tekemisiin. Lopulta veljekset saavat tietää, kuka pitää hallussaan Deanin sopimusta: suuren voiman ilmentymä, Lilith. Yhdessä Rubyn kanssa Sam ja Dean jäljittävät Lilithin ja yrittävät tappaa tämän. Lilith ei pysty taistelemaan Samia vastaan tämän salaperäisten kykyjen vuoksi, mutta Deanin sopimus erääntyy joka tapauksessa ja hänen sielunsa viedään Helvettiin.


title: Supernatural

text: Neljäs tuotantokausi koostuu 22 jaksosta, jotka esitettiin Yhdysvalloissa 18. syyskuuta 2008 – 14. toukokuuta 2009. Suomessa kausi esitettiin 12. huhtikuuta 2011 – 6. syyskuuta 2011 välisenä aikana.


title: Supernatural

text: Deanin pelastaa Helvetistä Castiel, yksi useista kaudella esiintyvistä enkeleistä. Kausi seuraa veljeksiä heidän työskennellessään Castielin kanssa estääkseen Lilithiä rikkomasta 66 sinettiä, joiden rikkouduttua Lucifer vapautuu. Samin ja Deanin suhde kolhiintuu Samin valitessa Rubyn puolen yhä useammin. Sam alkaa myös antaa periksi demonipuolelleen juomalla demoniverta saadakseen voimia voidakseen päihittää Lilithin. Jäljitettyään ja tapettuaan Lilithin Sam saa selville, että tämän kuolema onkin viimeinen sinetti ja että Ruby onkin koko ajan ollut Luciferin puolella. Dean saapuu paikalle liian myöhään voidakseen estää maailmanlopun, mutta tappaa Rubyn Luciferin portin alkaessa avautua heidän allaan.


title: Supernatural

text: Viides tuotantokausi sisältää 22 jaksoa ja kauden huhuttiin olevan sarjan viimeinen, sillä Eric Kripke oli vuosia aikaisemmin sanonut suunnitelleensa sarjaa viiden kauden verran. Siitä huolimatta Jared Padalecki ja Jensen Ackles olivat allekirjoittaneet sopimukset kuuden tuotantokauden ajaksi ja CW uudistikin sarjan sopimuksen 16. helmikuuta 2010. Suomessa Sub alkoi esittää kautta 6. maaliskuuta 2012.


title: Supernatural

text: Kausi keskittyy taisteluun Luciferin pysäyttämiseen ja maailmanlopun estämiseen. Koko kauden ajan Dean ja Sam taistelevat sekä enkeleitä että demoneja vastaan yrittäessään muuttaa omaa kohtaloaan Michaelin ja Luciferin ihmisvastineina. Veljekset alkavat kerätä maailmanlopun neljän hevosmiehen sormuksia, jotka toimivat avaimina Luciferin vankilaan. Koko kauden ajan Dean, Sam, Castiel ja Bobby ovat kriisin keskellä ollen lähes valmiita luovuttamaan. Kaikkien kannustuksen voimalla nelikko kuitenkin jatkaa eteenpäin aina loppuun saakka.


title: Supernatural

text: Sarjan luoja Eric Kripke suunnitteli aluksi sarjan kestävän vain viiden tuotantokauden verran, mutta sarjan lisääntyneiden katsojalukujen ansiosta CW uudisti sarjan sopimuksen kuudenneksi kaudeksi. Pian CW:n julkaistua tiedon sarjan kuudennesta kaudesta Kripke julkaisi tiedon, ettei jatka enää showrunnerina vaan keskittyisi vastedes vain vastaavan tuottajan tehtäviin. Kripken korvaava Sera Gamble kertoi sarjan kuudennen kauden keskittyvän veljesten väliseen suhteeseen ja heidän selville saamiinsa salaisuuksiin.


title: Supernatural

text: Sarjan kuudennelle kaudelle Castielin ja Bobbyn lisäksi palasi useita edellisiltä kausilta tuttuja hahmoja: Mitch Pileggi palasi rooliinsa Samin ja Deanin isoisänä, Cindy Sampson ja Nicholas Elia Lisa ja Ben Braedenina, Mark Sheppard Crowleyna ja Steven Williams Rufus Turnerina. Myös Samantha Smith ja Genevieve Padalecki näyttelivät molemmat yhdessä jaksossa. Kausi sisälsi myös liudan uusia sivuhahmoja joista tärkein oli Sebastian Rochén näyttelemä Balthazar. Muita uusia sivuhahmoja olivat muun muassa Samin ja Deanin sukulaisiin lukeutuvat Gwen (Jessica Heafey) ja Christian Campbell (Corin Nemec), kiirastulesta vapautunut "kaikkien äiti" Eve (Julia Maxwell), Bobbyn vanha ystävätär Eleanor Visyak (Kim Johnston Ulrich) ja enkeli Rachel (Sonya Salomaa).


title: Supernatural

text: Kausi alkoi Yhdysvalloissa 24. syyskuuta 2010 ja päättyi 20. toukokuuta 2011.


title: Supernatural

text: CW:n puheenjohtaja Dawn Ostroff sanoi olevansa "erittäin järkyttynyt", mikäli sarjaa ei jatkettaisi seitsemännelle kaudelle, sillä sarja "menestyy aikaisempaa paremmin". 26. huhtikuuta CW julkaisi tiedotteen, jossa kerrottiin, että kanava on jatkanut yhteensä viisi sarjaa seuraavalle tuotantokaudelle, joista yksi oli "Supernatural". Sera Gamble on paljastanut, että seitsemännellä kaudella tullaan palaamaan ensimmäisen kauden tapaiseen hirviöjahtiin. Lisäksi Castiel ei tule esiintymään päähenkilönä seitsemännellä kaudella.


title: Supernatural

text: Comic-Con 2011 -tapahtumassa Gamble paljasti, mitkä hahmot palaavat seitsemännelle kaudelle. Hän kertoi, että "Supernaturalin" tuottajat ovat vain odottaneet hetkeä tuoda Alona Talin esittämä Jo takaisin, ja löysivätkin tälle sopivan tarinan seitsemännelle kaudelle. Muita sarjaan palaavia hahmoja ovat muun muassa Seriffi Jodi Mills, Julian Richingsin esittämä Kuolema ja Crowley, jota esittää Mark Sheppard. Gamble paljasti myös tuovansa mukaan uusia hahmoja, mutta ei antanut yksityiskohtia. Mark Pellegrino esiintyi Luciferina viidessä jaksossa Samin hallusinaatioissa.


title: Supernatural

text: Seitsemäs kausi alkaa suoraan siitä mihin edellinen jäi. Castiel on ahmaissut miljoonia sieluja itseensä ja kutsuu itseään uudeksi Jumalaksi. Sam taas on hankkinut muistonsa takaisin Helvetistä, eikä ole täysin kunnossa. Käy ilmi, että Castiel on imaissut sisäänsä myös Kiirastulen pahimmat olennot leviatanit, jotka kamppailevat päästäkseen vapaiksi. Lopulta leviatanit ottavat Castielin valtaansa ja leviävät putkistojen kautta muihin.


title: Supernatural

text: Kausi alkoi Yhdysvalloissa 23. syyskuuta 2011 ja päättyi 18. toukokuuta 2012.


title: Supernatural

text: "Supernaturalin" kahdeksas tuotantokausi vahvistettiin 3. toukokuuta 2012. Kauden esitys alkoi 3. lokakuuta 2012. Jeremy Carver aloitti sarjan showrunnerina Sera Gamblen sijaan.


title: Supernatural

text: Dean pääsee vampyyrin avulla ulos kiirastulesta. Deanin ollessa kiirastulessa Sam oli alkanut elää normaalia elämää, mutta joutuukin jälleen kerran luopumaan siitä. Sam ja Dean saavat tietää demonilaatasta, jonka avulla helvetin portit voidaan sulkea ikuisiksi ajoiksi. Kuvioihin ilmestyy myös enkelilaatta, jonka avulla voi sulkea taivaan. Veljekset saavat apua demonilaatan tulkitsemiseen Jumalan profeetalta, Keviniltä, jonka avulla selviää, että jonkun täytyy tehdä laatassa mainitut kolme urotekoa (tappaa helvetinkoira ja kylpeä sen veressä, pelastaa viaton sielu helvetistä ja vapauttaa se taivaaseen, sekä parantaa demoni) jotta portit sulkeutuisivat. Dean päättää ryhtyä koitokseen, mutta hänen epäonnistuttuaan ensimmäisessä teossa Sam ajautuu tekemään niitä Deanin puolesta. Kolmatta tehtävää suorittaessa Samin tila huononee nopeasti ja hän saa tietää kuolevansa, mikäli suorittaa viimeisen tehtävän. Veljekset onnistuvat kuitenkin huijaamaan Crowleylta enkelilaatan itselleen. Samaan aikaan taivaassa vallitsee kaaos, kun Metatron vie Castielin armon lotsua varten, tappaa taivaan johtajan ja karkottaa enkelit taivaasta maan päälle. Dean saa Samin luopumaan viimeisestä tehtävästä, jonka jälkeen Sam ja Dean näkevät taivaalla satoja taivaasta putoavia enkeleitä.


title: Supernatural

text: Sarjan yhdeksäs kausi sai alkunsa Yhdysvalloissa 8. lokakuuta 2013 ja päättyi 20. toukokuuta 2014. Kaudessa on 23 jaksoa.


title: Supernatural

text: Kahdeksannen kauden jälkeen Sam makaa henkihievereissään sairaalassa, kun Dean yrittää pelastaa Samin hengen. Hän tapaa enkelin nimeltä Ezekiel ja koska Ezekiel ei voinut parantaa Samia, sillä hänen voimansa olivat vähissä, Dean houkuttelee Samin (hänen mielessään) sanomaan kyllä, jotta Ezekiel voisi ottaa Samin ruumiin haltuunsa ja parantaa Samia ja itseään sieltä käsin. Ezekiel haluaa, ettei Sam saa tietää Ezekielin olemassa olosta, jottei Sam yrittäisi saada häntä ulos ennen kuin hän on parantanut Samin kokonaan. Ezekiel pyyhkii kaikki Samin muistikuvat sairaalasta ja Dean pelaa mukana. Kaiken tämän aikana myös kaikki enkelit ovat karkotettu Taivaasta Maahan. Castiel on nyt ihminen ja yrittää pärjätä elämässään ihmisenä. Osa enkeleistä tekee tuhoa Maassa yrittäessään etsiä Castielia käsiinsä kostaakseen Taivaan sulkemisen. Crowley on Samin ja Deanin vankina Abaddonin suunnitellessa valtaavansa Helvetin. Veljekset yrittävät etsiä tapaa, jolla he saisivat enkelit takaisin Taivaaseen. Ezekiel paljastuu enkeliksi nimeltä Gadreel, joka päästi Luciferin Edeniin puutarhaan. Gadreel murhaa Kevin Tranin ja pakenee. Castiel saa armonsa takaisin. Dean ja Castiel yrittävät löytää tapaa, jolla saisivat Gadreelin pois Samista, koska tämä on ottanut hänet valtaan. Kunnes heille jää vain yksi tapa jäljelle, antaa Crowleyn päästä Samin ruumiseen ja ilmoittaa Samille, että uni mitä hän elää mielessään ei ole totta, vaan hänet on vallannut enkeli. Sam saa häädettyä Gadreelin ulos ja he pakenevat paikalta, sillä Abaddon saapuu paikalle. Sam saa tietää, että hänen veljensä on valehdellut hänelle ja on hänelle todella vihainen, mutta Dean lupaa Samille etsiä Gadreelin käsiinsä, mutta yksin.


title: Supernatural

text: Tämän jälkeen Dean etsii Gadreelia ja Ensimmäistä Terää (First Blade), jolla hän tappaisi Abaddonin. Huolimatta kamalista varoituksista, Dean ottaa itsellensä Cainin merkin (Mark of Cain). Ilman sitä hän ei voisi käyttää Ensimmäistä Terää tappaakseen helvetin ritarin Abaddonin. Kun Castiel on parantanut Samin lopullisesti, hän lähtee etsimään Metatronia siinä toivossa, että hän saisi enkelit takaisin Taivaaseen. Metatron kokoaa armeijaa, Castielin kootessa omaansa Metatronia vastaan palauttaakseen enkelit Taivaaseen. Lopulta Dean tappaa Abaddonin antautuen merkin vallalle. Crowley ottaa helvetin jälleen valtaansa. Sam ja Dean lähtevät myös kukistamaan Metatronia, mutta Dean iskee Samin tajuttomaksi ja lähtee yksin Metatronia vastaan. Castiel ja Gadreel joutuvat vangiksi Taivaassa, mutta Gadreel uhraa itsensä päästääkseen Castielin vapaaksi. Dean kuolee taistellessaan Metatronia vastaan ja Metatron pakenee Taivaaseen. Siellä Castiel kukistaa hänet tuhoamalla Metatronin voimien lähteenä toimivan enkelilaatan ja vangitsee Metatronin. Enkelit valitsevat Castielin jälleen Taivaan johtajaksi. Sam on kuljettanut Deanin pois paikalta. Kausi loppuu siihen, että Dean herää henkiin demonina Cainin merkin takia.


title: Supernatural

text: Vuonna 1836 Samuel Colt keksi ja toteutti Coltin yliluonnollisten olentojen metsästäjän aseeksi. Legendan mukaan kaikki, mitä ammutaan tällä aseella käyttäen yhtä sen kolmestatoista alkuperäisestä luodista, kuolee, mukaan lukien olennot, jotka ovat tavallisesti immuuneja kaikille aseille. John Winchester luovutti aseen Azazelille vastineesi Deanin hengen armahtamisesta. Toisen tuotantokauden lopussa Azazel käyttää asetta avatakseen Helvetin portit, jotka Samuel Colt aikoinnaan sulki. Revolverin viimeinen luoti käytettiin Azazelin tappamiseen, vaikka myöhemmin aseelle valmistettiin lisää luoteja. Kolmannen kauden loppua kohti Lilithin oikea käsi Crowley saa aseen käsiinsä ja piilottaa sen. Myöhemmin Crowley palauttaa aseen Winchestereille, jotta he voivat tappaa Luciferin. Lucifer kuitenkin paljastaa, että maailmassa on viisi asiaa, joita aseella ei voi tappaa, ja että hän on yksi niistä. Muiden neljän hän viitta olevan itse Jumala ja kolme arkkienkeliä (Michael, Gabriel, Raphael) tai neljä ratsumiestä (rutto, sota, nälkä, kuolema)


title: Supernatural

text: Sarjassa käytetty ase on oikeasti jäljennös "Colt Pocket Percussion" -revolvereista. Aseen piipussa lukee latinalainen lause "non timebo mala", joka tarkoittaa "en pelkää pahaa", ja sen kädensijassa on kaiverrettu pentagrammi.


title: Supernatural

text: Koko sarjan ajan Dean ajaa mustaa vuoden 1967 Chevrolet Impalaa. Auto on Deanin arvokkain omaisuus hänen perittyään sen isältään, näyttelijä Jensen Ackles onkin kuvaillut sitä Deanin "elämäksi" ja "pyhäköksi". Veljekset matkustavat autossa läpi Yhdysvaltojen metsästäessään kaikkea yliluonnollista takakontti täynnä useita aseita. Ensimmäisillä kahdella tuotantokaudella Impalassa on Kansasin rekisterikilvet tunnuksella "KAZ-2Y5" viittauksena Winchesterin perheen kotipaikaan Kansasiin. Toisen kauden lopussa autolla on uudet Ohion kilvet (CNK-80Q3), jotta veljekset pystyisivät paremmin piiloutumaan FBI:lta.


title: Supernatural

text: Impalan alkuperää havainnollistettiin ensimmäisen kerran sarjakuvassa "Supernatural: Origins", jossa John Winchester saa auton haltuunsa Maryn sedältä aiheutettuaan vahingossa tämän kuoleman. Sarjan fanit kuitenkin reagoivat tähän negatiivisesti, koska John oli näytetty Impalan kanssa pilottijakson teaser-trailerissa, joka sijoittuu ajallisesti ennen sarjakuvaa. Tämän vuoksi sarjakuva vaihdettiin pokkariversioksi ja Impalan todellinen alkuperä kerrottiin myöhemmin, sarjan neljännellä kaudella: Castielin lähetettyä Dean vuoteen 1973 Dean vakuuttaa isänsä ostamaan Impalan vuoden 1964 Volkswagenin sijaan. Auton alkuperästä kerrottiin lisää viidennen kauden päätösjaksossa, jossa jakson kehyskertomus sisälsi Impalan historian sen valmistajasta ja useista eri omistajista aina nykypäivään saakka.


title: Supernatural

text: Kaikki sarjassa käytetyt autot ovat vuoden 1967 Chevrolet Impalan neliovisia ja kovakattoisia malleja.


title: Supernatural

text: Ruby omistaa salaperäisen veitsen, jolla on oletettavasti taikavoimia; sillä voi tappaa demoneja. Kripke vertaa veistä "lähitaisteluversioksi Coltista". Veitsen kädensija on tehty hirvensarvesta ja veitsiosassa on kaiverruksia molemmilla puolilla terää. Veistä on nähty ja käytetty useita kertoja sen esittelyn jälkeen kolmannella tuotantokaudella. Elintärkeään ruumiinosaan puukotettuna demoni kuolee välittömästi usein vieden myös ihmisruumiin mukanaan. Ei tiedetä, toimiiko veitsi myös muihin yliluonnollisiin olentoihin, enkeleihin veitsi ei kuitenkaan tehoa. Myös Alastair-demoni pystyy vastustamaan veitsen voimaa. Veitsen toimintaa ei vielä tähän asti ole paljastettu ja sarjan luoja Eric Kripke epäilee, että se koskaan sarjassa selviääkään todeten: "Haluan jättää joitakin asioita mysteereiksi. Ja se [veitsen toimintatapa] luultavasti jää mysteeriksi." Kahdeksannella kaudella veitsen paljastetaan kuitenkin olevan kurdien demonintappoveitsi. Paljastuksen takana lienee se, ettei Eric Kripke toimi enää Showrunnerina.


title: Supernatural

text: Luciferin pitää vankilassaan yli 600 salaperäistä sinettiä, joista vain 66 rikkoutuminen riittää tämän vapautumiseen. Ensimmäinen sinetti rikkoutuu "vanhurskaan miehen" vuodattaessa verta Helvetissä. Lilith-demoni pitää huolta, että Dean joutuu sinne kolmannen kauden lopussa. Helvetissä ollessaan Deanin päätös kiduttaa sieluja vapauttaakseen itsensä omasta tuskastaan rikkoo ensimmäisen sinetin. Tämän vuoksi Lilith voi alkaa rikkoa jäljellä olevia sinettejä, jonka vuoksi Castiel vetää Deanin ylös Helvetistä neljännellä kaudella. Loput sinetit rikkoutuvat kauden aikana Samin murtaessa viimeisen sinetin tappamalla Lilith kauden päätösjaksossa, "Lucifer Rising".


title: Supernatural

text: Koska Dean ja Sam eivät saa palkkaa työstään, veljekset ansaitsevat elantonsa ja maksavat välineensä luottokorttipetoksilla, pelivoitoilla sekä huijaamalla. Lisäksi yliluonnollisten tapausten tutkinnat pistävät heidät usein lain väärälle puolelle heidän häpäistessä hautoja, tekeytyessään viranomaisiksi ja murtautuessaan asuntoihin sekä rikospaikoille. Muodonmuutajan lavastaessa Deanin syylliseksi murhaan ja pankkiryöstöön Deanista tulee etsintäkuulutettu ja veljeksille koituukin haittaa useista lain voimista, eniten FBI-agentti Victor Henricksenista. Etsintäkuulutusten vuoksi veljekset käyttävät salanimiä, jotka usein pohjaavat muusikoihin, elokuviin tai molempiin. Kolmannen kauden puolivälissä Samin ja Deanin oletetaan kuolleen Coloradossa piirikunnan vankilan räjähdettyä ja FBI:n veljeksiin kohdistuvat etsinnät lopetetaan. Seitsemännellä kaudella Dean ja Sam lavastetaan syyllisiksi useaan ryöstöön ja murhaan.


title: Kodiakinkarhu

text: Kodiakinkarhu ("Ursus arctos middendorffi") on karhun eli ruskeakarhun suurikokoisin alalaji.


title: Kodiakinkarhu

text: Kodiakinkarhu elää ainoastaan Kodiakinsaarella ja muutamalla pienemmällä lähisaarella eteläisessä Alaskassa. Suurimmat yksilöt voivat painaa 800 kilogrammaa, mutta yleisemmin uroksen paino on noin 400 kilogrammaa ja naaraat ovat kolmanneksen uroksia kevyempiä. Uroksen säkäkorkeus voi olla 150 senttimetriä, naaraan 120 senttimetriä. Pituus voi olla jopa kolme metriä kahdella jalalla seisten. Kodiakinkarhu muistuttaa ulkoisesti paljon Kamtšatkan ruskeakarhua ("Ursus arctos beringianus"), mutta sen turkki on vaaleampi.


title: Kodiakinkarhu

text: Muiden ruskeakarhujen tapaan kodiakinkarhut ovat kaikkiruokaisia. Alkukesällä ne syövät lähinnä kasvisravintoa, kesällä ja syksyllä muun muassa kutemaan tulevaa lohta. Muiden ruskeakarhujen tapaan kodiakinkarhu nukkuu talviunta. Pennut, joita on kaksi tai kolme, syntyvät talvipesään tammi–helmikuussa. Kodiakinkarhu tulee sukukypsäksi viisivuotiaana ja lisääntyy sen jälkeen noin neljän vuoden välein. Elinikä on yleensä alle 20 vuotta, joskus 30.


title: Kodiakinkarhu

text: Kodiakinkarhu on elänyt saarillaan eristyksissä muista karhuista noin 12 000 vuoden ajan. Kodiankinkarhuja on nykyisin noin 3 500. Kanta voi hyvin ja karhuja metsästetään vuosittain noin 180 yksilöä.


title: Hearthill

text: Hearthill oli suomalainen rockyhtye, joka perustettiin Helsingin Kontulassa. Laulaja, biisintekijä, Jussi Sydänmäen (J. Hearthill) luotsaama yhtye aloitti Kontu-Kerholla keväällä 1986 (Sydänmäki/Marko Mainelakeus-basso/Jama Löf-kitara/Marko Ek-rummut). Ja lähetti kaksi demoaan Rumba -lehden "Miettisen" -demopalstalle. Ensidemonsa ja keikkansa uudella kitaristilla (Samuli Laiho) bändi teki Sydänmäen palattua armeijasta kesällä 1987. Uusi kokoonpano (Sydänmäki/Mainelakeus/Laiho/Sasu Moilanen-rummut/ Ufo Mustonen - viulu) levytti debyyttiomakustannesinglen "Shake It Up/Yellow Trees" loppuvuonna 1987. 1988 helmikuussa yhtye löi läpi Tavastian yläkerran Backstage -klubin neljän illan kiinnityksellä. Toukokuussa yhtye julkaisi ensialbuminsa "Hearthill" (Pyramid), esiintyi kesällä rockfestivaaleilla, mm. Provinssirock päälava, ja oli vuoden tulokas, niin Soundi kuin Rumba -lehdissä. 1988 bassoon tuli Jukka Kiviniemi ja 1990 rumpuihin Heikki Tikka. Bändin aktiiviaika kesti vuoteen 1993, ja sinä aikana yhtye ehti keikkailla ulkomaita myöten ja levytti viisi albumia omaa tuotantoaan. 1995 -yhtye julkaisi "Lost Tune Fish" (Pyramid) -albumin, jonka kiertueen hoiti J. Hearthill Trio, sittemmin J. Hearthill Trinity (1996 -). Hearthill -miehistö (Sydänmäki/Laiho/Kiviniemi/Moilanen) soitti myöhemmin Soul Tattoossa (2003 - 2009). Sydänmäki ja Löf perustivat 2003 Hel-Gators -yhtyeen. Samuli Laiho, Ufo Mustonen, Sasu Moilanen ja Jussi Sydänmäki ovat julkaisseet suomenkielisiä sooloalbumeja. Hearthill kokoontui soittamaan 25-vuotisjuhlakeikan Tavastialla 2. elokuuta 2013. Mukana olivat kaikki eri kokoonpanoihin kuuluneet soittajat.


title: Hearthill

text: 1. albumi:2. albumista lähtien:4. albumista lähtien:


title: Matti Hietanen

text: Matti Hietanen (3. tammikuuta 1983) on lentopalloilija. Hietanen on pelannut urallaan Suomen lisäksi Italian, Ranskan, Kreikan, Puolan ja Sveitsin pääsarjoissa sekä Turkin B-liigassa. Kotimaisessa lentopalloliigassa Vilppulan tähden kasvatti on edustanut Salon Piivolleyta, Tampereen Isku-Volleyta ja viimeksi kaudella 2014-15 Kokkolan Tiikereitä. Yhteensä suomalaiskentillä hän on pelannut 187 liigaottelua.


title: Matti Hietanen

text: Hietanen aloitti pääsarjauransa kaudella 2000-01 Tampereen Isku-Volleyn riveissä. Iskusta hän siirtyi salolaiseen Piivolleyhin kausiksi 2001-03. Salosta Hietanen hankittiin takaisin Iskuun kahden vuoden tauon jälkeen kaudeksi 2003-04, missä hän korvasi uransa lopettaneen hakkuri Mika Pyrhösen jättämän aukon. Kaudella 2004-05 Hietanen voitti Iskussa SM-pronssia ja valittiin liigan tähdistökentälliseen.


title: Matti Hietanen

text: Uransa ensimmäisen SM-mitalin voittanut Hietanen allekirjoitti kolmivuotisen ammattilaissopimuksen italialaisen Padovan kanssa vuosiksi 2005-2008. Samalla Hietanen siirtyi silloin maailman parhaimpana pidettyyn lentopalloliigaan, Italian A1-liigaan. Padova allekirjoitti kolmivuotiset sopimukset myös suomalaisen passarikaksikon Mikko Eskon ja Simo-Pekka Ollin kanssa.


title: Matti Hietanen

text: Avauskausi ei tuonut Hietaselle Padovassa riittävästi peliaikaa. Padovan ykköshakkurina toimi Saksan maajoukkuehakkuri Christian Pampel, jonka varjoon suomalaishakkuri jäi. Näin ollen Hietanen pyrki etsimään itselleen uuden seuran kaudeksi 2006-07. Padovan kanssa allekirjoitettua sopimusta oli vielä jäljellä kaksi lentopallokautta, mutta italialaisseura antoi Hietaselle mahdollisuuden pelata lainalla jonkun muun seuran väreissä.


title: Matti Hietanen

text: Muun muassa Italian mestarijoukkue Lube Macerata tarjosi sopimusta Hietaselle, mutta suomalaishakkuri ei ollut kiinnostunut. Lube Maceratassa paikkana olisi ollut samainen kakkoshakkurin rooli, tällä kertaa maailman parhaimpiin lukeutuvan serbin Ivan Miljkovićin varjossa. Hietanen teki lopulta sopimuksen ranskalaisen Avignoniin, jonka riveihin siirtyi myös maajoukkueen yleispelaaja Tuomas Tihinen. Tärkeänä asiana ennen kauden alkua Hietanen piti peliajan saamista ammattilaiskentillä.


title: Matti Hietanen

text: Ranskassa vietetty kausi 2006-07 oli Hietaselle ja koko joukkueelle vaikea. Loukkaantumiset sotkivat joukkueen ranskalaisseuran kokoonpanoa, ja Hietanen pelasi puolet kaudesta yleispelaajan peliroolissa. Suomen lentopallommaajoukkueen ykköshakkurin yleispelaajan rooli seurajoukkueessa sai myös maajoukkuevalmentaja Mauro Berruton huolestumaan. Lopulta kauden edetessä kohti loppuaan Hietanen palasi takaisin hakkurin pelirooliin, kun Avignonin loukkaantumissuma hellitti. Ranskalaisseura kuitenkin putosi sarjaporrasta alemmas kauden päätteeksi.


title: Matti Hietanen

text: Visiitti Ranskassa jäi vuoden mittaiseksi, ja Hietanen palasi takaisin Italiaan. Hän siirtyi A2-liigaseura Mantovan riveihin, missä Hietanen pelasi edelleen lainalla. Hietasen alkukausi Mantovassa oli vaikea, kun hänen vatsalihaksensa revähti avauskierrosten aikana. Palattuaan muutaman lepokierroksen jälkeen takaisin Mantovan hakkuriksi, Hietanen nousi yhdeksi joukkueensa tärkeimmistä lenkeistä.


title: Matti Hietanen

text: Kauden 2008-09 Hietanen pelasi A1-liigassa Pineton riveissä, mistä hän siirtyi kreikkalaisen PAOKin väreihin kaudeksi 2009-10. Samaan seuraan siirtyi myös suomalaishakkuri Olli-Pekka Ojansivu. PAOKissa Hietanen pelasi siihen mennessä uransa parhaimman ammattilaiskauden eurooppalaiskentillä. Hyvä seura- ja maajoukkuekausi poikivat hänelle myös yhteydenoton Brasilian lentopalloliigasta. Hietasen omien sanojen mukaan siirto eurooppalaispelaajille tuntemattomaan, mutta kovatasoiseen Brasilian lentopalloliigaan olisi ollut lähes varma, kunnes se (siirto) kariutui yllättäen. Lopulta Hietasen pelipaikaksi kaudelle 2010-11 muodostui Italian A2-liigan Sir Safety Perugia. Kausi oli loukkaantumisväritteinen suomalaispelaajalle. Etelä-Euroopan kausien jälkeen Hietanen siirtyi Puolaan, missä hän pelasi kaudet 2011-12 ja 2012-13 maan pääsarjassa Trefl Gdańskin riveissä.


title: Matti Hietanen

text: Yhdeksän vuoden ulkomaankierroksen jälkeen Hietasen paluu Suomeen tuli monille yllätyksenä. Heinäkuun puolessa välissä 2014 Kokkolan Tiikerit ilmoitti tehneensä Hietasen kanssa vuoden mittaisen pelaajasopimuksen. Suomen pääsarjakentille palannut Hietanen pelasi mainion kauden Tiikereiden riveissä. Hietanen oli omalta osaltaan merkittävässä roolissa, kun Tiikerit voitti Suomen mestaruuden keväällä 2015 ja Suomen Cupin mestaruuden vuodenvaihteessa 2014-15. Hänet valittiin liigan tähdistökentän toiseksi yleispelaajaksi kauden päätteeksi.


title: Matti Hietanen

text: Eurooppalaiskentät kutsuivat suomalaishakkuria jälleen syksyllä 2015. Hietanen solmi sopimuksen Sveitsin mestari Luganoon, joka pelasi lisäksi Mestareiden liigassa. Joukkueen pudottua tammikuun lopussa Mestarien liigasta CEV Cupiin siirtyi Hietanen saman tien Turkin B-liigassa pelaavaan Gümüşhane Torul Gençlikiin. Hietasen edustama Gümüşhane Torul Gençlik eteni Turkin A-liigan karsintoihin saakka, mutta ei onnistunut nousemaan maan pääsarjaan.


title: Matti Hietanen

text: Kaudeksi 2016-17 Hietanen solmi yksivuotisen sopimuksen tshekkiläisen Kladno Volejbal CZ:in kanssa. Hietanen juhli Tshekin Cupin voittoa helmikuussa 2017.


title: Matti Hietanen

text: Hietanen pelasi uransa ensimmäisen kerran A-maajoukkueessa vuonna 2004. Kaudella 2005 Hietaselle tarjoutui loistava tilaisuus, kun kovakätiselle yleispelaajalla ehdotettiin tutun peliroolinsa sijaan hakkurin pelipaikkaa. Hietanen suostui pelipaikan vaihtoon, sillä A-maajoukkueessa oli hakkuripula. Hän otti nopeasti joukkueessa ykköshakkurin roolin itselleen ja voitti A-maajoukkueen mukana kaudella 2005 Euroopan liigan hopeaa Moskovassa pelatussa lopputurnauksessa. Kesällä 2006 Hietanen hakkuroi A-maajoukkueessa Maailmanliigassa ykköshakkurina sekä EM-karsinoissa joista Suomi selviytyi lopulta EM-kisoihin 2007.


title: Matti Hietanen

text: Kesällä 2007 Hietaselle sattui loukkaantuminen ja hän joutui jättämään maajoukkueen alkukesän pelit väliin kokonaan. Hietanen palasi kuitenkin maailmanliigan loppuun sekä EM-kisoihin joissa Suomi sijoittui peräti neljänneksi tehden suomalaista palloiluhistoriaa.


title: Matti Hietanen

text: Kesän 2008 lentopallon maailmanliigassa Hietanen vaihtoi A-maajoukkueessa hakkurista takaisin yleispelaajaksi. Roolinvaihdos oli onnistunut, sillä hän nousi jopa avauskuusikkoon kesän aikana. Samat otteet jatkuivat myös kesällä 2009, kun Hietanen otti entistä enemmän vastuuta yleispelaajan roolissa maajoukkueessa. Hietanen kuitenkin jäi ulos MM-karsintaryhmästä Urpo Sivulan viedessä hänen paikkansa.


title: Matti Hietanen

text: Kesällä 2009 Hietanen oli maajoukkueessa pääasiassa vaihtopenkillä, muutamaa näyttöpaikkaa lukuun ottamatta. Sen sijaan kesän 2010 loppupuoliskolla "Vilppulan Paroni" sai itsellensä avausseitsikon pelipaikan, ja hän olikin yksi Suomen kantavista pelaajista lopulta lentopallon maailmanliigassa.


title: Matti Hietanen

text: Hietanen jättäytyi maajoukkueesta pois kesän 2013 jälkeen, mutta palasi ryhmään syksyllä 2015 tavoittelemaan paikkaa EM-joukkueessa.


title: Matti Hietanen

text: Hietanen on opiskellut Varalan ja sittemmin Kuortaneelle siirretyssä Urheiluopistossa lentopallopuolella.


title: William Paley

text: William Paley (heinäkuu 1743 – 25. toukokuuta 1805) oli englantilainen teologi ja kristillinen apologeetikko, utilitaristi ja filosofi. Hän on tullut tunnetuksi teoksestaan "Natural Theology" ja etenkin siinä esitetystä "kelloseppävertauksestaan", joka on eräs argumentti Jumalan olemassaolon puolesta.


title: Andrea Sartoretti

text: Andrea Sartoretti (19. kesäkuuta 1971 Perugia) on entinen italialainen lentopalloilija. Häntä pidetään yhtenä kaikkien aikojen parhaista hakkureista. Sartoretti on ylivoimaisesti kaikkien aikojen ässäsyöttötilaston johtaja Italian A1-liigassa. Nykyään Sartoretti toimii pääsarjajoukkue Perugian päävalmentajana.


title: Andrea Sartoretti

text: Sartoretti aloitti uransa juniorina yleispelaajana, mutta vaihtoi lopulta hakkuriksi. Hän pelasi ensimmäisen kautensa miesten sarjatasoilla kaudella 1987–1988, kun hän esiintyi Italian C2-liigan Citta di Castellon riveissä. Citta di Castello nousi kauden päätteeksi A2-liigaan, jossa Sartoretti pelasi seuran riveissä aina kauden 1991 loppuun asti. Hänet valittiin kauden jälkeen parhaimmaksi junioripelaajaksi Italiassa.


title: Andrea Sartoretti

text: Tämän jälkeen hän siirtyi Italian A1-liigaan, mitä pidetään maailman kovimpana lentopallosarjana. Hän joukkueensa oli Messaggero Ravenna, jossa hän pelasi aina kauden 1996 loppuun asti. Hän siirtyi kauden jälkeen Pallavolo Modenan riveihin, joka on yksi maailman menestyneimmistä seurajoukkueista. Sartoretti voitti kaudella 1997 Modenan riveissä Italian mestaruuden sekä Italian Cup-mestaruuden.


title: Andrea Sartoretti

text: Sartoretti pelasi lopulta vain yhden kauden Pallavolo Modenassa siirtyen Acqua Paradiso Gabeca Montichiariin kausiksi 1998–2000. Montichiarissa hän ei saavuttanut seurajoukkuetasolla menestystä joten hän teki sopimuksen Bre Banca Lannutti Cuneon kanssa kausista 2000–2002. Hän voittikin seuran riveissä CEV-Cupin mestaruuden sekä Italian-cupin mestaruuden kaudella 2002. Kauden 2002 jälkeen hän teki kolmivuotisen sopimuksen Trentinon kanssa, joka päättyi kaudella 2005.


title: Andrea Sartoretti

text: Sopimuksen päätyttyä Sartoretti palasi Pallavolo Modenan riveihin jossa hän voitti kaudella 2008 Challenge Cupin mestaruuden sekä CEV-Cupin hopean kaudela 2007. Hän pelasi joukkueessa aina uransa loppumiseen vuoteen 2009 saakka.


title: Andrea Sartoretti

text:
Italian A-maajoukkueessa Sartoretti teki ensiesiintymisensä vuonna 1993. Hän nousi nopeasti joukkueen johtajaksi, ja saavutti Lentopallon maailmanliigan voiton vuosilta 1994, 1995, 1997, 1999 sekä 2000. Vuonna 1998 hän otti Italian A-maajoukkueen kanssa maailmanmestaruuden sekä maailmancupin voiton. Heti seuraavana vuonna hän voitti Euroopan mestaruuden maajoukkueen kanssa, jonka jälkeen vielä kerran maailmanliigan kaudelta 2000.
Vuoden 2003 EM-kisoissa hän johdatti Italian A-maajoukkueen mestaruuteen, ja hänet valittiin parhaimmaksi pelaajaksi. Viimeisin vuosi A-maajoukkueessa Sartoretilla oli vuonna 2004, jolloin hän päätti komean A-maajoukkueuransa Ateenan kesäolympialaisiin. Hän ilmoitti jo ennen kisoja että jättäisi A-maajoukkuepelit kokonaan. Sartoretti pelasi ehkä uransa parhainta lentopalloa olympialaisissa, ja johdatti joukkueen olympiahopealle.


title: Andrea Sartoretti

text: A-maajoukkueurallaan Sartoretti pelasi 328 virallista A-maaottelua. Hän voitti useita eri palkintoja sekä mestaruuksia maalleen. Hänet on nostettu yhdeksi Italian maajoukkueen parhaimmista pelaajista kautta aikojen.


title: Andrea Sartoretti

text: Sartoretin tunnetuin ”tuotemerkki” on aloitussyöttö, josta hän on saanut lempinimekseen ”Sartorace” (suom. sartoässä). Kummallinen syötön aloitustyyli on perujaan Città di Castellon juniorijoukkueesta, jossa hän aloitti lentopalloilijan uransa. Takaseinä oli niin lähellä syöttörajaa, että hänen täytyi lähteä syöttöön sivuttaisessa asennossa niin, että toinen jalka koski seinään. Lentopallon nykysääntöjen mukaan syöttötilaa pitää olla paljon, mutta Sartoretin tyyli ei ole muuttunut nuorena opitusta tyylistä. Aloitussyöttö oli Sartoretilla yksi maailman kovimmista.


title: Andrea Sartoretti

text: Sartoretin syöttöä ei turhaan pelätty maailmalla jo kaudesta 1991 lähtien, sillä Sartorettin sijoittuu Italian A1-liigan ässäsyöttöjen kaikkien aikojen tilastossa ylivoimaisesti ykköseksi.


title: Andrea Sartoretti

text: Sartoretti on todella vahva taistelija kentällä, mutta ulkona hallista hän on kaveri, jolla on hyvä huumorintaju ja joka on erittäin ujo persoona. Sartoretin ja monen muun Italian tähtipelaajan lopetettua maajoukkueuransa Ateenan olympialaisiin, joista tuli hopeaa, maajoukkue on ollut varjojen teillä. Lentopallon huippumaassa Italiassa on totuttu voittoihin ja niitä ei ole tullut kuin ”vain” Euroopan mestaruus 2005.


title: Chris Barnes

text: Chris Barnes (s. 29. joulukuuta 1967) on yhdysvaltalainen death metal -laulaja, joka nykyään esiintyy perustamassaan yhtyeessä Six Feet Under.


title: Chris Barnes

text: Barnes oli myös Cannibal Corpsen perustajajäsen ja pääasiallinen sanoittaja yhtyeen neljällä ensimmäisellä albumilla "Eaten Back to Life", "Butchered at Birth", "Tomb of the Mutilated" ja "The Bleeding".


title: Chris Barnes

text: Chris Barnesin ura muusikkona alkoi yhtyeessä Tirant Sin vuonna 1986, ja vuonna 1987 hän teki ensimmäisen demonauhansa nimeltä "Legions of the Undead" yhtyeen Leviathan riveissä. Barnesin ura lähti nousuun, kun Cannibal Corpse perustettiin Buffalossa, New Yorkissa vuonna 1988.


title: Chris Barnes

text: Vuonna 1994 Chris Barnes erosi Cannibal Corpsesta musiikillisten ja henkilökohtaisten erimielisyyksien takia kesken Cannibal Corpsen viidennen studioalbumin nauhoitusten. Hieman aiemmin, vuonna 1993, Barnes oli perustanut sivuprojektina uuden yhtyeen Six Feet Under, jonka parissa Barnes ryhtyi työskentelemään täysipäiväisesti vuodesta 1995.


title: Chris Barnes

text: Laulajana Chris Barnesin tavaramerkiksi muodostui äärimmäisen matalasävyinen murinalaulu, jonka hän tuottaa sekä lavalla että studiossa ilman muita teknisiä apuvälineitä kuin usein käyttämänsä Shure SM58 -mikrofoni. Vaikka Barnes käyttää laulutekniikassaan erittäin syvää pallea- ja kurkkuääntä, useimmiten hän pyrkii silti artikuloimaan sanoitukset selkeästi.


title: Chris Barnes

text: Sanoittajana Chris Barnes on ollut kiistanalainen ja keskustelua herättävä. Cannibal Corpsen varhaiset sanoitukset olivat väkivaltaisia, seksuaalisia perversioita ja ääri-ilmiöitä käsitteleviä tunteenpurkauksia. Tämän vuoksi Cannibal Corpsen kolmen ensimmäisen albumin kappaleet olivat vuoteen 2007 saakka Saksassa julkisessa esityskiellossa sanoitustensa vuoksi, eikä Saksassa myytyjen Cannibal Corpsen albumien kansiin ole painettu lainkaan sanoituksia.


title: Chris Barnes

text: Six Feet Underin aikana Barnesin kirjoittamien sanoitusten aiheet ovat laajentuneet muun muassa yhteiskunnallisiksi kannanotoiksi yksilönvapauden rajoittamista, sotaa ja vallan väärinkäyttöä vastaan.


title: Chris Barnes

text: Chris Barnes on tunnustanut julkisesti polttavansa marihuanaa. Barnes on aktiivisesti puhunut myös kannabiksen laillistamisen puolesta.


title: Chris Barnes

text: Barnes suunnitteli alkuperäisen Cannibal Corpsen ja Six Feet Underin logon sekä vastasi Six Feet Underin "Warpath"-albumin kansitaiteesta.


title: Chris Barnes

text: Vuoden 2005 syksyllä Chris Barnes liittyi virallisesti suomalaiseen death metal -yhtyeeseen Torture Killer, joka sai alkunsa Six Feet Underin kappaleita soittavana coveryhtyeenä. Barnes muun muassa äänitti lauluraidat yhtyeen toiselle pitkäsoitolle "Swarm!", joka julkaistiin 24. helmikuuta 2006. Chris Barnes ilmoitti 31. tammikuuta 2008 jättäneensä Torture Killerin sopuisissa merkeissä.


title: Chris Barnes

text: Cannibal CorpseTorture Killer


title: Homeostaasi

text: Homeostaasi on tietyn systeemin sisällä vallitseva tasapaino. Termiä käytetään tavallisesti biologiassa tarkoitettaessa elimistön tai pienemmän systeemin tasapainoa. Elävän olennon homeostaasi säätyy erilaisten palautemekanismien avulla. Näitä ovat esimerkiksi erilaiset entsyymit, hormonit ja mekaaniset ärsykkeet.


title: Homeostaasi

text: Esimerkiksi ruumiinlämmön osalta ihmisen keho reagoi sekä omista toiminnoistaan johtuviin että ulkoisten lämpötilavaihteluiden aiheuttamiin vaihteluihin elimistön lämpötilassa. Iholla se tapahtuu muun muassa hikoilemalla ja ihokarvojen asennonmuutoksilla sekä sisäisesti ääreisverenkierron ja pulssin säätymisellä, jotta homeostaasi säilyisi. Pienemmässä mittakaavassa muun muassa solun lipidihomeostaasi tarkoittaa solun lipidien määrän aktiivista tasapainotusta solun organellien välillä ja niiden tarpeiden mukaan. Kolmas esimerkki homeostaasista on verensokerin tasapaino, jonka tunnetuin säätelevä tekijä on vereen haimasta erittyvä insuliini.


title: Homeostaasi

text: Sana homeostaasi tulee kreikankielen sanoista homois (sama) ja stasis (pysyvä). Käsitteen kehitti Walter Cannon vuonna 1932.


title: P Cygni -profiili

text: P Cygni -profiili on joidenkin kuumien ja kirkkaiden tähtien spektrissä näkyvä erikoinen intensiteettijakauma. Viivaprofiili on saanut nimensä erään kirkkaan sinisen muuttujan, P Cygnin mukaan, sillä se oli ensimmäinen tähti, jonka spektrissä näitä viivaprofiileja havaittiin.


title: P Cygni -profiili

text: P Cygni -profiili muodostuu tavallisesta absorptioviivasta, jonka vieressä, lyhyemmän aallonpituuden puolella, on nähtävissä voimakas emissioviiva. Emissioviiva syntyy kun tähti lämmittää sitä ympäröivää kaasua, joka tämän seurauksena alkaa itsekin hehkua. Emissioviiva edustaa samaa alkuainetta kuin vastaava absorptioviiva, mutta se on sinisiirtynyt hehkuvan kaasun suuren nopeuden vuoksi määrällä formula_1


P Cygni -profiili


title: P Cygni -profiili

text: missä formula_3 on vastaavan absorptioviivan aallonpituus, formula_4 kaasun liikkumisnopeus ja formula_5 valonnopeus. Miinusmerkki ilmaisee siirtymän olevan siniseen. Näin mittaamalla absorptioviivan ja emissioviivan välinen etäisyys, saadaan suoraan laskettua, kuinka suurella nopeudella tähdestä poistuu kaasua (ts. tähtituulen nopeus) ja viivan intensiteetistä kaasupilvessä olevan aineen määrä.


title: P Cygni -profiili

text: P Cygni -profiileja esiintyy etenkin CNO-syklin lopputuotteiden spektriviivoissa. (Tämä paljastaa, että emission synnyttävä aine on peräisin juuri tähdestä, eikä ole ympärillä muutoin lojuvaa ainetta!) Esiintyessään voimakkaina P Cygni -profiilit peittävät alleen heikompia absorptioviivoja ja näin vaikeuttavat tähden kemiallisen koostumuksen ja mahdollisesti jopa spektriluokan tunnistamista.


title: P Cygni -profiili

text: P Cygni -profiileja esiintyy vain tilanteissa, joissa tähteä koossapitävän gravitaation ja tähden energiantuoton välillä on paha epäsuhta eli säteilynpaine saa puhallettua tähden ainetta ympäröivään avaruuteen suuria määriä. Tästä syystä profiili on esiintyessään aina merkki tähden ulko-osien epävakaudesta.


title: P Cygni -profiili

text: P Cygni -profiilit ovat tyypillisiä elinkaarensa loppuvaiheessa oleville tähdille, kuten O-luokan ylijättiläisille, Ofpe/WN9-tähdille sekä kirkkaille sinisille muuttujille.


title: P Cygni -profiili

text: Joskus tähden spektrissä voi näkyä myös P Cygni -profiili, jossa emissioviiva on punasiirtynyt absorptioviivaan nähden. Tällaista löydöstä kutsutaan käänteiseksi P Cygni -profiiliksi (engl. "inverse P Cygni profile"). Ilmiö johtuu ympäröivän kaasun virtauksesta tähden pinnalle ja se on tavallisimmin havaittavissa vasta muodostumassa olevien tähtien spektrissä.


title: Filosofinen analyysi

text: Filosofinen analyysi viittaa analyysimenetelmiin, joita käytetään erityisesti filosofian analyyttisessä perinteessä. Filosofiseen analyysiin kuuluu filosofisten ongelmien "pilkkominen" alkutekijöihinsä. Tunnetuin filosofisen analyysin menetelmistä on käsiteanalyysi eli filosofisten käsitteiden analysoiminen.


title: Filosofinen analyysi

text: Varhaista käsiteanalyysiä edustaa jo Sokrateen käyttämä sokraattinen metodi, jonka Platon on kuvannut dialogeissaan. Vaikka analyysi on nykyään luonteenomaista ennen kaikkea filosofian analyyttiselle perinteelle, analysoinnin kohteet vaihtelevat. Jotkut filosofit keskittyvät analysoimaan kielellisiä ilmiöitä, kuten lauseita, kun taas toiset keskittyvät psykologisiin ilmiöihin, kuten aistitietoon. Voidaan kuitenkin sanoa, että analyysin muodoista tärkein on käsitteiden tai väitteiden analyysi eli käsiteanalyysi .


title: Filosofinen analyysi

text: Käsiteanalyysi koostuu ensisijaisesti käsitteiden pilkkomisesta ne muodostaviin pienempiin osiin, jotta saataisiin parempi ymmärrys siitä filosofisesta ongelmasta, johon käsite liittyy . Esimerkiksi vapaan tahdon ongelma liittyy muutamiin avainkäsitteisiin, joihin kuuluvat vapaus, moraalinen vastuullisuus, determinismi, kyky, jne. Käsiteanalyysi lähestyy tällaista ongelmaa näiden osatekijöiden ja niiden välisen vuorovaikutuksen tarkastelun kautta. Näin käsiteanalyysi on mahdollistanut sen, että filosofit ovat voineet ottaa kantaa joko sen puolesta, että vapaa tahto on yhteensopiva determinismin kanssa tai sen puolesta, että nämä käsitteet ovat keskenään ristiriitaisia.


title: Filosofinen analyysi

text: Tunnettu esimerkki käsiteanalyysistä on Bertrand Russellin määrättyjen kuvausten teoria. Russell pyrki analysoimaan väittämiä, joihin liittyi "määrätty kuvaus" (kuten "viisain filosofi"), joka määrittää yksittäisen henkilön, ja "määräämätön kuvaus" (kuten "filosofi"), joka määrittää joukon henkilöitä. Määrätyillä kuvauksilla on tietty subjekti-predikaatti -väitelauseen muoto. Yksinkertaistettuna esimerkkinä, "Ranskan nykyinen kuningas on kalju" näyttää predikoivan "kaljuuden" subjektista "Ranskan nykyinen kuningas". Russellin mielestä tämä oli kuitenkin ongelmallista, koska Ranskalla ei ole nykyistä kuningasta, koska se ei ole kuningaskunta. Normaalisti tavanomaisen subjekti-predikaatti-muotoisen väitteen totuusarvo selvitetään tarkistamalla, onko subjekti predikaatin laajennos. Väite on tällöin tosi jos ja vain jos subjekti on predikaatin laajennos. Tässä tapauksessa ongelma on se, ettei Ranskan nykyistä kuningasta ole, joten hän ei voi olla sen enempää kaljujen kuin ei-kaljujenkaan joukossa. Näin vaikuttaa siltä, ettei väite "Ranskan nykyinen kuningas on kalju" ole sen enempää tosi kuin epätosikaan. Asiaankuuluvia käsitteitä ja väittämiä analysoituaan Russell ehdotti, että se mitä määrätyt kuvaukset todella ilmaisevat eivät ole subjekti-predikaatti -muotoisia väittämiä, vaan ne ilmaisevat eksistentiaalisesti kvantifioituja väittämiä. Näin "Ranskan nykyinen kuningas on kalju" on analysoitu Russellin mukaan muotoon "On olemassa henkilö joka on tällä hetkellä Ranskan kuningas, näitä henkilöitä on vain yksi, ja tämä henkilö on kalju". Nyt väittämän totuusarvo voidaan määritellä, ja väittämä on tietysti epätosi .


title: Filosofinen analyysi

text: Vaikka filosofinen analyysi on tyypillistä juuri nykyaikaiselle analyyttiselle filosofialle, sen asema on silti kiistanalainen myös mainitun perinteen edustajien keskuudessa. Suuri osa kritiikistä on johdettu W. V. Quinen tunnetusta kritiikistä analyyttisen ja synteettisen eroa kohtaan. Vaikka Quinen kritiikki on hyvin tunnettua, siitä on paljon erimielisyyksiä.


title: Filosofinen analyysi

text: Tämän lisäksi analyyttinen menetelmä vaikuttaa riippuvan jonkinlaisesta käsitteiden määritelmällisestä rakenteesta, jotta käsitteen käyttämiselle voidaan määritellä välttämättömät ja riittävät ehdot. Esimerkiksi käsitteen 'poikamies' ajatellaan yleisesti sisältävän käsitteet 'naimaton' ja 'mies'. Näin käsite 'poikamies' voidaan määritellä tai analysoida "naimattomaksi mieheksi". Tämän vuoksi analyyttisen menetelmän kritiikki johdetaan usein määritelmien kritiikistä . Tämän kritiikin sanotaan usein olevan peräisin Wittgensteinin teoksesta "Filosofisia tutkimuksia".


title: Filosofinen analyysi

text: Kolmas analyysin menetelmän kritiikki johdetaan ennen kaikkea intuition psykologisesta kritiikistä. Analyyttisen menetelmän avainosana on käsitteiden analysointi "intuitiotesteillä". Filosofeilla on tapana motivoida erilaisia käsiteanalyysejä vetoamalla ajatuskokeidensa intuitiivisuuteen .


title: Filosofinen analyysi

text: Lyhyesti sanottuna, jotkut filosofit ovat vahvasti sitä mieltä, että analyyttinen menetelmä (erityisesti käsiteanalyysi) on oleellinen ja määrittää filosofiaa esimerkiksi Jackson (1998), Chalmers (1996), ja Bealer (1998)). Jotkut filosofit kuitenkin katsovat, että analyysin menetelmä on ongelmallinen (esimerkiksi Stitch (1998) ja Ramsey (1998)). Jotkut valitsevat kannan näiden puolivälistä ja katsovat, että vaikka analyysi on hyvin hedelmällinen tutkimusmenetelmä, filosofien ei tulisi rajoittua käyttämään pelkästään sitä.


title: Käsiteanalyysi

text: Käsiteanalyysi tarkoittaa asioiden ja esineiden (entiteettien) sekä niiden välisten yhteyksien (suhteiden) selvittämistä. Käsitteillä kuvataan kielellisesti ilmaistujen sanojen, lauseiden tai termien sisällön merkitystä. Sana analyysi juontaa juurensa antiikin Kreikkaan. Sieltä käyttöön otettu sana ("análysis") tarkoittaa osiin purkamista tai hajottamista. Käsiteanalyysin kohteena voidaan pitää minkä tahansa eteen tulevan käsitteen tai käsitteiden välisten suhteiden tarkastelua.


title: Käsiteanalyysi

text: Käsiteanalyysin lähtökohtana on filosofinen analyysi. Se on ongelman ratkaisemiseksi tarvittavan ymmärryksen saavuttamista pilkkomalla käsitteitä pienempiin, paremmin ymmärrettäviin palasiin.Tämä ns. dekompositio on yksi analyysin tulkinnoista. Analyysi voidaan nähdä myös palauttamisena loogiseen perusmuotoon (regressive analysis) ja tulkintana (interpretative analysis).


title: Käsiteanalyysi

text:
Tietämyksen strukturointiin ja esittämiseen tähtäävä käsiteanalyysi on nykyään viety hyvin pitkälle esimerkiksi tietokoneiden ja erityisesti hakukoneiden maailmassa. Hakukoneen periaatteena voidaan katsoa olevan tietokanta, joka tunnistaa esimerkiksi sanoja. Sanat ovat hakukoneelle käsitteitä, joita se käsittelee. Ihminen on tuottanut hakukoneen käyttämät käsitteiden analyysit eli sisällöt ja kuvaukset. Seuraavassa on kuvattu joitakin käsitteiden ja niiden välisten suhteiden analyysitapoja ja -menetelmiä.
Käsitemaailman kehittyminen liittyy lähinnä puheen kehitykseen. Kieli ohjaa merkittävällä tavalla ajatteluamme ja sillä on keskeinen rooli ihmisten yrityksissä tuoda esiin omia ajatuksiaan ja toisaalta ymmärtää toinen toistamme. Tätä kautta kielellä on myös vaikutusta yksilöiden käyttäytymiseen ja käyttäytymisen tulkintaan. Käsitteet ovat abstraktioita todellisuudesta ja niiden avulla luodaan järjestystä ja jäsennetään ympäröivää maailmaa. Käsitteet ovat myös historiallisia ja kulttuurisia konstruktioita, jotka koostuvat toisista käsitteistä ja mahdollistavat abstraktin ajattelun. Lapsi oppii ensin konkreettisempia sanoja. Yleensä noin 6 ikävuoden ikäisenä ihminen oppii käsittämään abstraktimpia käsitteitä kuten yläkäsitteet, rinnakkaiskäsitteet, yhteenkuuluvuuden, aikakäsitteen ja yleisemmin asioiden välisiä suhteita kuvaavat käsitteet.


title: Käsiteanalyysi

text: Sanasto on jotakin käytännön tarkoitusta varten tehty sanaluettelo. Sanakirjojen tekemistä kutsutaan leksikografiaksi. Sanakirja on yleensä aakkosellinen sanaluettelo, jossa on sanoja merkityksineen, määritelmineen ja esimerkkeineen. Mikäli sanan merkityksiä ja määritelmiä ei ole, kutsutaan luetteloa sanastoksi.


title: Käsiteanalyysi

text: Semanttinen verkko on 1950-luvulta lähtien kehitelty tietämyksen esittämistapa. Rakenteena semanttisella verkolla tarkoitetaan suunnattua verkkoa, jonka pisteet edustavat käsitteitä ja kaaret käsitteiden välisiä semanttisia suhteita. Verkko koostuu joukosta solmuja (node, vertex) ja joukosta niitä yhteen liittäviä kaaria. Semanttisia verkkoja käytetään esimerkiksi sanastojen esittämiseen tietokoneella käsiteltävässä muodossa. Semanttinen Web on Internetin WWW-palvelun laajennus, jonka dokumentit on suunniteltu myös koneita silmällä pitäen. Tällöin ohjelmistot pystyvät hyödyntämään dokumenttia käyttäjän näkökulmasta ja auttamaan käyttäjää tiedon etsinnässä. Käsitekarttoja voidaan pitää semanttisen verkoston hyvin vapamielisenä sovelluksena.


title: Käsiteanalyysi

text: Käsitekartta on analysoitavan aiheen graafinen esitysmuoto. Käsitekartta, tai miellekartta eli mind map, rakennetaan opiskelun edetessä visuaalisina sanoina. Opittu asia kuvataan sanalla, joka voidaan yhdistää kuvaan. Miellekartta auttaa prosessoimaan opittavaa tietoa jo opiskeluvaiheessa. Rajoitteena voi olla se, että käsitekartta ei avaudu muille lukijoille. Se on usein henkilökohtainen ja tekijälleen merkityksellinen. Käsitekartan tehtävä on palauttaa asioita mieleen nopeasti tiivistetyssä ja visuaalisessa muodossa.


title: Käsiteanalyysi

text: Käsiteanalyyttisen tutkimusotteen tarkoituksena on käsitejärjestelmien konstruointi. Käsiteanalyysi voi toimia pohjana empiiriselle tutkimukselle tai sitä voidaan käyttää itsenäisenä tutkimusotteena. Käsiteanalyysin avulla jäsennetään tutkimuksen kohteena olevaa käsitettä, pyritään ymmärtämään siihen liitettyjä merkityksiä ja selkeytetään sen suhdetta lähikäsitteisiin. Menetelmän avulla kyetään tunnistamaan käsitteen kriittiset ominaispiirteet. Käsiteanalyysin yhtenä tavoitteena on (usein abstraktin) käsitteen yhdenmukaisen määrittelyn tai ymmärryksen löytäminen, jonka seurauksena eri tutkijat kykenevät kommunikoimaan ilmiöstä täsmällisesti ja yhteneväisesti. Samalla kun tiedon vastaanottaja tulkitsee, ymmärtää, automaattisesti dekoodaa, prosessoi, antaa merkityksen, avaa sanoman tai luo käsityksen, hän samalla myös väistämättä oppii jotain. Syntyy tiedostettu tai tiedostamaton henkinen vaste kuten tietoisuus, muistijälki tai asenne, jolla voi olla käyttäytymisvaikutus.


title: Phone Booth

text: Phone Booth on Joel Schumacherin ohjaama elokuva vuodelta 2002. Se kertoo miehestä, joka joutuu ansaan puhelinkioskiin tarkka-ampujan uhatessa hänen henkeään. Elokuvassa päärooleja esittävät Colin Farrell, Kiefer Sutherland, Katie Holmes, Radha Mitchell ja Forest Whitaker.


title: Arman Alizad

text: Arman Alizad (s. 12. tammikuuta 1971 Teheran) on iranilaissyntyinen suomalainen vaatturi, toimittaja, tuottaja ja juontaja.


title: Arman Alizad

text: Vuonna 2014 Alizad palkittiin Kultainen Venla -gaalassa parhaana televisioesiintyjänä ja hänen televisiosarjansa "Arman ja viimeinen ristiretki" parhaana reality-ohjelmana. Vuonna 2015 hän voitti yleisöäänestyksessä parhaan televisioesiintyjän palkinnon.


title: Arman Alizad

text: Alizadin perhe muutti Iranista islamilaisen vallankumouksen puhjettua vuonna 1979 Yhdysvaltoihin ja sieltä Suomeen, jossa perheen isovanhemmat asuivat. Alizad on uskonnoltaan bahai isänsä mukaan ja hänen äitinsä oli kristitty. Alizadin isä työskenteli Iranissa Philips Lightingin toimitusjohtajana ja myöhemmin Philipsin Suomen tytäryhtiössä. Alizad kirjoitti ylioppilaaksi Etelä-Tapiolan lukiosta vuonna 1989.


title: Arman Alizad

text: Alizad valmistui vaatturikoulusta 1992, minkä jälkeen hän työskenteli räätäli Jouni Korhosen oppilaana. Oltuaan neljä vuotta Korhosella töissä palkatta Alizad pääsi Matti Hampaalan oppipojaksi. Hän suoritti Hampaalan kannustamana 1997 mestarikokeen, jonka läpäistyään hänestä tuli 26-vuotiaana yksi Suomen kaikkien aikojen nuorimmista vaatturimestareista. Arman Alizad oli 1990-luvulla toinen Suomessa valmistuneista, liikettä harjoittavista vaatturimestareista. Toinen oli hänen oppimestarinsa Matti Hampaala.


title: Arman Alizad

text: Alizad on työskennellyt ystävänsä Sonja Raassinan kanssa avaamassaan tilauspukimo PukuStudiossa, joka on erikoistunut naisten ja miesten tilausvaatteisiin.


title: Arman Alizad

text: Vuonna 2001 Alizad siirtyi MoonTV:lle tuottamaan ja juontamaan omaa muotiohjelmaa "Dresscode", jota hän teki yli kaksi ja puoli vuotta. Arman Alizad tuotti ja juonsi myös muita ohjelmia. Ensimmäisen MoonTV:n tehtyä konkurssin Alizad on työskennellyt Subtv:n ja Nelosen ohjelmien parissa, tehnyt "Unisex"-ohjelmaa MTV3-kanavalla, toteuttanut Armanin Applikaationurkka-ohjelman vuonna 2010 uudestaan aloittaneelle MoonTV:lle ja toiminut tyylikolumnistina bisnes.fi- ja Ekonomi-lehdissä. Alizadilla on myös ollut hyvin pieni cameorooli "Salatuissa elämissä". Vuonna 2009 maaliskuussa Jimillä alkanut ohjelma "Kill Arman" on matkailuohjelma, jossa Alizad matkaa tapaamaan taistelulajien mestareita ympäri maailman ja kamppailemaan heitä vastaan.


title: Arman Alizad

text: Alizadin matkailuohjelma "Arman ja viimeinen ristiretki", jossa hän tutustuu elämään maailman vaarallisimmilla ja köyhimmillä alueilla, nähtiin Jimillä syksyllä 2013. Sarjan toinen tuotantokausi nähtiin syksyllä 2015 samalla kanavalla.


title: Arman Alizad

text: Alizad valittiin Speakersforumin Vuoden Puhujaksi 2011.


title: Arman Alizad

text: Alizadilla on kolme lasta liitosta Emilia Järvisen kanssa. Pariskunta erosi vuonna 2015.


title: Arman Alizad

text: "Arman LIVE," Alizadin oma suorana lähetettävä tunnin mittainen talkshow, alkoi Nelosella syyskuussa 2016.


title: Point Theatre

text: Point Theatre ( ja alkuperäiseltä nimeltään The Point Depot) on konserttiareena North Wall Quayssa Dublinissa, Irlannissa. Siellä on enimmillään 8500 istumapaikkaa, mikä tekee areenasta yhden Irlannin suurimmista.


title: Point Theatre

text: Rakennus oli aikaisemmin rautatievarikko, mistä se saikin alkuperäisen nimensä. Se muutettiin konserttisaliksi ja avattiin uudenvuodenaattona 1989, jolloin U2 piti uudistetun rakennuksen ensimmäisen konsertin.


title: Point Theatre

text: Pointista tuli tunnettu paikka sadoille miljoonille TV-katsojille, kun siellä järjestettiin Euroviisut vuosina 1994, 1995 ja 1997, mikä teki siitä ainoan rakennuksen, jossa kilpailu on pidetty kolme kertaa.


title: Point Theatre

text: Point oli myös ensimmäinen paikka, jossa esitettiin Riverdance, kun se oli vuoden 1994 Euroviisujen väliaikaesitys.


title: Point Theatre

text: Vuoden 1999 MTV Europe Music Awards järjestettiin myös siellä.


title: Point Theatre

text: Onnettomuus kohtasi teatteria Smashing Pumpkinsin konsertissa toukokuussa 1996, kun 17-vuotias Bernadette O'Brien murskautui kuoliaaksi väenpaljoudesta johtuen.


title: Jos ja vain jos

text: Jos ja vain jos (lyhennys: joss) on konnektiivi eli looginen yhdistäjä, jota käytetään logiikassa ja sitä soveltavilla aloilla kuten matematiikassa ja filosofiassa. Sitä käytetään ilmaisemaan, että yhden loogisen lauseen totuusarvo riippuu toisesta lauseesta niin, että toinen lause on toisen välttämätön ja riittävä ehto.


title: Jos ja vain jos

text: Lause "P jos ja vain jos Q" ilmaistaan toisinaan myös muodossa "P täsmälleen jos Q", "P on ekvivalentti Q:n kanssa". Tietotekniikassa tästä käytetään usein muotoa "eksklusiivinen ei-tai" tai "eksklusiivinen NOR". Lauseen ilmaisemiseen käytetään erilaisia, usein samaa tarkoittavia symboleja: P↔Q, P⇔Q ja P≡Q.


title: Jos ja vain jos

text: Luonnollisen kielen kannalta tätä lausetta tarvitaan, sillä normaalissa kielenkäytössä "jos" on useimmiten inklusiivinen: "Liisa syö hänelle annetun kakun jos hänelle tarjotaan suklaakakku" tarkoittaa että Liisa syö varmasti hänelle tarjottuja suklaakakkuja, mutta ei sulje pois vaihtoehtoa, että Liisa syö "myös" kirsikkakakkuja jos niitä hänelle tarjotaan. "Liisa syö hänelle annetun kakun jos ja vain jos hänelle tarjotaan suklaakakku" taas tarkoittaa, että jos Liisalle tarjotaan kakku, hän syö sen "vain ja ainoastaan" jos se on suklaakakku.


title: Vakhtang Jordania

text: Vakhtang Jordania (; 9. joulukuuta 1942 Tbilisi, Neuvostoliitto – 4. lokakuuta 2005 Broadway, Virginia, Yhdysvallat) oli georgialainen kapellimestari. Hän opiskeli orkesterinjohtoa Leningradin konservatoriossa ja voitti vuoden 1971 Herbert von Karajan -kapellimestarikilpailun. Tämä auttoi häntä luomaan uran Neuvostoliitossa.


title: Vakhtang Jordania

text: Vuonna 1983 Jordania loikkasi länteen Suomen kautta tyttöystävänsä Viktoria Mullovan kanssa ja sai turvapaikan USA:sta. Hänen ensimmäinen kiinnityksensä lännessä oli Chattanoogan sinfoniaorkesteri. Neuvostoliiton hajoamisen jälkeen hän johti myös Venäjällä, Georgiassa ja Ukrainassa, jossa hänet nimitettiin Harkovan filharmonisen orkesterin elinikäiseksi ylikapellimestariksi.


title: Vakhtang Jordania

text: Vakhtang Jordanian kunniaksi on perustettu myös kapellimestarikilpailu, joka käytiin viisi ensimmäistä kertaa Harkovassa, mutta Jordanian kuoleman jälkeen siirrettiin Chattanoogaan. Vuonna 2006 kilpailussa sijoittui kolmanneksi suomalainen Sasha Mäkilä.


title: Johan Djourou

text: Johan Djourou (s. 18. tammikuuta 1987 Norsunluurannikko) on sveitsiläinen jalkapalloilija, pelipaikaltaan keskuspuolustaja, oikea laitapuolustaja tai puolustava keskikenttäpelaaja.


title: Johan Djourou

text: Djourou edustaa Bundesliigan HSV:tä. Hän siirtyi Arsenaliin vuonna 2003 edustettuaan sitä ennen sveitsiläistä Etoile Carougea. Arsenal vuokrasi Djouroun heinäkuussa 2013 HSV:hen.


title: Johan Djourou

text: Djourou pelaa myös Sveitsin maajoukkueessa, ja hän oli mukana vuoden 2006 MM-kisoissa Saksassa sekä vuoden 2008 EM-kisoissa, joita Sveitsi isännöi Itävallan kanssa.


title: Eurovision laulukilpailu 1999

text: Eurovision laulukilpailu 1999 oli järjestyksessään 44. Eurovision laulukilpailu ja se järjestettiin 29. toukokuuta 1999 Usshishkin Hallissa International Convention Centressa Jerusalemissa, Israelissa. Juontajina toimivat Yigal Ravid, Dafna Dekel ja Sigal Shahamon. Tämä oli toinen kerta, kun kilpailu järjestettiin Euroopan ulkopuolella. Kilpailun voitti Ruotsin Charlotte Nilsson kappaleella "Take Me To Your Heaven" (alkuperäinen nimi: "Tusen och en natt") ja toi Ruotsille neljännen voiton. Kyseessä oli myös maan viimeisin voitto 13 vuoden ajan aina vuoteen 2012 asti.


title: Eurovision laulukilpailu 1999

text: Tänä vuonna jätettiin pois sääntö, jonka mukaan jokaisen maan tulisi laulaa yhdellä virallisista kielistään, ja päätettiin että tulevasta viisuvuodesta lähtien Ranska, Saksa, Espanja ja Iso-Britannia suurimpina maksajina saisivat osallistua joka kerta. Orkesteria ei enää vaadittu järjestäjämaalta. Israel jätti sen pois, mikä tarkoitti sitä että ensimmäistä kertaa kaikki kilpailijat esiintyisivät taustanauhan kanssa. Kaksinkertainen voittaja Johnny Logan kritisoi uutta sääntöä ja sanoi Euroviisujen muuttuneen karaokeksi.


title: Eurovision laulukilpailu 1999

text: Voittajasuosikki oli Islanti, jonka ainoana suurena vastustajana pidettiin Kyprosta, joka kuitenkin sai lopulta vain kaksi pistettä Isolta-Britannialta. Lopussa kilpailivat keskenään Islanti, Kroatia, Saksa ja Ruotsi, joista Islanti johti äänestystä suurimman osan ajasta. Bosnia ja Hertsegovinan äänet lopulta ratkaisivat, kun he antoivat Ruotsille 12 pistettä eikä yhtään Islannille.


title: Eurovision laulukilpailu 1999

text: Väliaikaesiintyjä oli edellisen vuoden voittaja Dana International. Hän esitti kappaleen "Free", joka oli kiistanalainen Israelissa sanoitustensa vuoksi. Kilpailun lopuksi kaikki esittivät yhdessä Israelin vuoden 1979 Euroviisujen voittajakappaleen "Hallelujah".


title: Eurovision laulukilpailu 1999

text: Suomi jätti tämän kisan väliin huonon pistekeskiarvon takia, saman teki Kreikka, Slovakia, Makedonia, Romania ja Sveitsi, lisäksi vapaaehtoisesti pois jäänyt Unkari päästi Portugalin mukaan kisaan.


title: Eurovision laulukilpailu 1999

text:
Puhelinäänestys oli käytössä suurimmassa osassa osallistujamaista. Raateja käyttivät Liettua, Turkki, Irlanti ja Bosnia-Hertsegovina.
Mukaan vuoden 1999 Euroviisuihin pääsi tämän listan 17 parasta maata. Keltaisella taustavärillä on merkitty kilpailusta jäähylle joutuneet maat. Lisäksi Unkari jäi vapaaehtoisesti pois, ja jos maa ei olisi tehnyt niin, Portugali olisi joutunut jäämään pois. Vuoden 1998 voittaja Israel oli automaattisesti mukana vuoden 1999 kisassa, se on merkitty hopeisella taustavärillä. Taulukossa eivät ole vuoden 1998 kisasta jäähyllä eikä vapaaehtoisesti poissa olleet maat. Kaikki vuoden 1998 kisasta pois joutuneet maat palasivat tänä vuonna Venäjää lukuun ottamatta. Sen sijaan Liettua teki paluun kilpailuun. Pistekeskiarvot on laskettu laskemalla kunkin maan pistemäärät vuosilta 1994–1998 yhteen ja jakamalla summa maan osallistumiskertojen määrällä niinä viitenä vuotena. Latvian oli tarkoitus debytoida vuoden 1999 kilpailussa, mutta ei lopulta tehnyt niin, niinpä Portugali pääsi sen ansiosta mukaan.


title: Hotel Gothia Towers

text: Hotel Gothia Towers on hotelli Göteborgin kaupungissa Länsi-Götanmaalla Ruotsissa. Ruotsalaisessa tähtiluokituksessa hotelli on neljän tähden arvoinen.


title: Hotel Gothia Towers

text: Hotelli koostuu kahdesta tornitalosta. Itäinen torni, Gothia East Tower, valmistui vuonna 1984, ja se uudistettiin täydellisesti vuonna 1997. Se on 63 metriä korkea, ja siinä on 18 kerrosta. Läntinen torni, Gothia West Tower, otettiin käyttöön vuoden 2001 maaliskuussa. Se on 75 metriä korkea, ja siinä on 23 kerrosta.


title: Hotel Gothia Towers

text: Hotel Gothia Towers on Svenska Mässan -säätiön omistuksessa. Hotelli on myös WorldHotels-ryhmän jäsen.